LTSAAS bakal jadi hab penerbangan serantau

SUBANG: Pelan Penjanaan Semula Lapangan Terbang Subang (SARP) yang disediakan oleh Malaysia Airport Holdings Berhad (Malaysia Airports) akan dilaksana.

Menteri Pengangkutan, Anthony Loke Siew Fook berkata, cadangan pembangunan tersebut telah mendapat kelulusan Jemaah Menteri pada 2 Februari lalu selepas mengambil kira pertimbangan yang teliti.

Menurutya, usaha tersebut bakal menyaksikan  LTSAAS menjadi sebuah hab aeroangkasa dan penerbangan perniagaan yang digemari di rantau Asia-Pasifik serta lapangan terbang bandar yang unggul.

Ekosistem pembangunan LTSAAS melibatkan tujuh komponen iaitu industri aeroangkasa; pusat penyelenggaraan; pembaikan dan baik pulih; pusat penyelidikan dan pembangunan; operasi penerbangan am; operasi penerbangan perniagaan; mobiliti udara bandar dan operasi penerbangan komersial serantau.

Antara fokus utama SARP ialah cadangan memperkenalkan semula penerbangan berjadual serantau menggunakan pesawat jet (narrow body) sehingga A320/B737 atau yang seumpamanya dan “belly kargo” menggunakan pesawat jet di LTSAAS.

“Sasaran pasaran ialah kumpulan penumpang kelas perniagaan ataupun premium dengan memanfaatkan sepenuhnya kedudukan LTSAAS yang cukup strategik di tengah-tengah ibu kota negara kita.

“Penerbangan berjadual menggunakan pesawat ‘propeller’ dan ‘turboprop’ akan dikekalkan berikutan permintaan pasaran terhadap perkhidmatan tersebut di LTSAAS dijangka berterusan dan positif,” kata Anthony Loke dalam sidang media yang diadakan di LTSAAS Subang di sini.

Jelasnya melalui SARP, LTSAAS bakal berubah menjadi sebuah hab penerbangan serantau dengan kapasiti maksimum seramai lapan juta penumpang setahun.

Pertumbuhan dan perubahan wajah LTSAAS akan menjana ribuan peluang pekerjaan bernilai tinggi kepada rakyat Malaysia.

Untuk langkah seterusnya Malaysia Airports akan merangka seluruh pelan pembangunan semula LTSAAS merangkumi kos keseluruhan projek untuk dibentangkan semula kepada Jemaah Menteri sebelum tamat suku pertama tahun ini.

Sementara itu, mengulas mengenai kerosakan struktur jejambat dan tiang yang retak berhampiran stesen Transit Aliran Ringan (LRT) Bandaraya, Loke berkata beliau akan melakukan lawatan di lokasi berkenaan Rabu ini bagi meninjau sendiri perkara itu.

Media sebelum ini melaporkan operasi perkhidmatan LRT laluan Ampang mengalami kelewatan atas faktor keselamatan akibat penjajaran landasan yang bengkok berhampiran stesen Bandaraya serta kerosakan struktur jejambat di kawasan berkenaan, yang menyebabkan gangguan antara dua stesen iaitu Stesen Masjid Jamek dan Bandaraya bermula 27 Januari lepas.

Author

Tun Puteh Wanti

View all posts

View all posts


Bajet 2023 bentang atau tidak, tunggu esok – Ismail Sabri

PUTRAJAYA: Perdana Menteri Datuk Seri Ismail Sabri Yaakob meminta semua pihak menunggu esok (Jumaat) bagi menjawab teka teki sama ada Bajet 2023 dibentangkan di Dewan Rakyat, ketika cakap-cakap mengenai pembubaran Parlimen semakin kencang.

“Macam-macam spekulasi ada, ada kata bentang, ada kata tak bentang, jadi lebih baik spekulasi itu diteruskan sampai esok, baru tahu jawapannya,” katanya kepada media selepas meninjau persiapan Bajet 2023 di Kementerian Kewangan di sini hari ini.

“Tunggulah esok, kalau saya sebut bentang hari ini, sudah tiada ‘suspense’ (debaran),” katanya.

Menteri Kewangan Tengku Datuk Seri Zafrul Tengku Abdul Aziz dijangka membentangkan Bajet 2023 di Dewan Rakyat pada pukul 4 petang esok.

Dalam tinjauan hari ini, Ismail Sabri bertemu dengan para petugas Kementerian Kewangan yang terbabit dengan penyediaan Bajet 2023 serta meninjau bilik operasi penyediaan bajet.

Beliau turut berterima kasih kepada petugas Kementerian Kewangan yang bertungkus lumus menyediakan Bajet 2023, dan menurutnya beliau mendapat maklumat kebanyakan mereka sudah tiga minggu tidur di kementerian bagi menyediakan belanjawan berkenaan. – BERNAMA


Mana ada hantu! Dakwaan R&R Perasing berhantu jejas periuk nasi peniaga

CHUKAI: Dakwaan bahawa kawasan Hentian Rehat & Rawat (R&R) Perasing di Lebuhraya Pantai Timur Dua (LPT2) berhantu, yang dibuat seorang pemandu lori sejak dua minggu lalu, mula menjejas perniagaan peniaga makanan di situ.

Perkongsian kononnya pengalaman seram pemandu lori terbabit ketika berada di kawasan hentian berkenaan, menyebabkan peniaga di situ terjejas sehingga 50 hingga 80 peratus perniagaan masing-masing.

“Kami berharap orang ramai tidak terpengaruh dan percaya dengan dakwaan itu,” kata peniaga terjejas, Zuraida Mohd Ali.

Zuraida, 45, berkata, dakwaan pemandu lori terbabit tular di media sosial sejak dua minggu lalu itu menyebabkan dia serta 20 peniaga di situ mengalami kerugian kerana orang ramai mengambil keputusan tidak berhenti di hentian itu.

“Memang berbeza dari kebiasaan kerana pengunjung tidak lagi berani untuk singgah di sini, terutamanya waktu malam.

“Kesan daripada dakwaan itu perniagaan kami merudum di antara 50 hingga 80 peratus sehingga ada di antara kami terpaksa membuang makanan kerana tidak habis dijual,” katanya.

Beliau mendakwa, biasanya pendapatan hasil jualannya sekitar RM400 hingga RM500 sehari tetapi sejak kisah hantu yang diviralkan itu, pendapatannya kini merosot separuh.

Pekerja Kedai makan, Shazliana Mamat, 22, mengakui majikannya sering merungut kekurangan hasil jualan dan terpaksa menggunakan wang yang lain untuk membayar gaji pekerja.

“Kita sebagai pekerja turut bersimpati dengan majikan kami dan berharap pelanggan kembali singgah ke sini.

“Ada peniaga dapat sekitar RM50 sehari dan ada yang mengambil keputusan menutup perniagaannya dengan lebih awal,” katanya.

Beliau berharap cerita berkenaan hantu itu dapat dinoktahkan kerana sepanjang empat tahun berkerja, tidak pernah ada apa perkara yang menakutkan berlaku di situ.

“Majikan dan peniaga lain sangat bimbang berkemungkinan akan gulung tikar sekiranya keadaan itu berlarutan.

“Saya dimaklumkan majikan, dulu sembilan tahun lepas sudah berlaku dakwaan yang sama sehingga R&R ini sepi tanpa pengunjung dan kami sangat bimbang dan berharap supaya cerita hantu ini segera berakhir,” katanya.

Sementara itu peniaga, Zarawi Mamat, 53, yang tinggal di Dungun, berkata sepanjang 10 tahun berulang alik ke Kuala Lumpur, R&R Perasing menjadi lokasi persinggahannya.

“Banyak kawasan R&R saya singgah. Tak kira siang atau tengah malam saya akan singgah di sini dan setakat ini tidak pernah saya bertemu atau diganggu makhluk halus.

“Kita tak nafi dengan makhluk halus ini ada tetapi sebaiknya perkara itu tidak diperbesarkan demi untuk kebaikan semua pihak,” katanya.

Sebelum ini, seorang pemandu lori berkongsi pengalaman diganggu makhluk halus ketika memandu sendirian menerusi satu video dimuat naik di aplikasi TikTok sehingga meraih 1.6 juta tontonan.

Pemandu itu mendakwa kejadian itu berlaku pada 9 Oktober lalu di sebuah kawasan berhampiran R&R Perasing Kemaman. – Berita Harian

Author

Media Variasi

View all posts

View all posts


Yasin lega tuduhan edar dadah babitkan hukuman gantung ditarik balik

PETALING JAYA: Penyanyi nasyid dan komposer, Muhammad Yasin Sulaiman hari ini terlepas daripada dakwaan mengedar dadah yang memperuntukkan hukuman mati atau penjara seumur hidup selepas pihak pendakwaan menarik balik pertuduhan.

Pengarah Pendakwaan Selangor Khairul Azreem Mamat memaklumkan kepada Majistret Muhammad Iskandar Zainol bahawa pihaknya turut memohon supaya Muhammad Yasin, 47, dilepas tanpa dibebaskan (DNAA) bagi kesalahan itu dan dia akan dituduh dengan dua pertuduhan baharu.

Peguam Ariff Azami Hussein, Mohd Yusmadi Mohd Yusoff dan Azizul Syariman Mat Yusoff yang mewakili Muhammad Yasin tidak membantah permohonan itu.

Muhammad Iskandar kemudian melepas tanpa membebaskan tertuduh daripada pertuduhan mengedar dadah mengikut Seksyen 39B(1)(a) Akta Dadah Berbahaya 1952 yang membawa hukuman mati atau penjara seumur hidup dan jika tidak dijatuhkan hukuman mati, dijatuhkan hukuman sebatan tidak kurang daripada 15 sebatan, jika sabit kesalahan.

Sebelum ini Muhammad Yasin didakwa mengedar dadah jenis ganja anggaran berat 214 gram di kediamannya di Persiaran Surian Damansara Indah Resort Home, PJU 3, Kota Damansara di sini pada 5.30 petang, 24 Mac lepas.

Sementara itu, Muhammad Yasin mengaku tidak bersalah atas pertuduhan baharu.

Dia didakwa memberikan dirinya dadah jenis ’11-nor-delta-9 tetrahydrocannabinol-9- carboxylic acid’ di Pejabat Narkotik Ibu Pejabat Daerah (IPD) Petaling Jaya, pada 11.05 malam, 24 Mac lepas.

Pelantun lagu Mimpi Laila itu dituduh mengikut Seksyen 15(1)(a) Akta Dadah Berbahaya dan boleh dihukum di bawah Seksyen 15 (1) akta yang sama, yang membawa hukuman denda tidak lebih RM5,000 atau dikenakan penjara maksimum dua tahun, jika sabit kesalahan.

Sementara itu, di hadapan Hakim Mahkamah Sesyen Jamaludin Mat, dia juga mengaku tidak bersalah atas satu lagi pertuduhan baharu iaitu memiliki dadah jenis kanabis seberat 193.7 gram.

Muhammad Yasin dituduh melakukan perbuatan itu di kediamannya pada 5.30 petang, 24 Mac lepas dan pertuduhan mengikut Seksyen 6 Akta Dadah Berbahaya 1952 dan boleh dihukum di bawah Seksyen 39A(2) akta sama yang memperuntukkan hukuman penjara seumur hidup atau tidak kurang lima tahun dan boleh dikenakan hukuman sebat tidak kurang 10 sebatan, jika sabit kesalahan.

Sebelum ini, di mahkamah sama, Muhammad Yasin mengaku tidak bersalah atas tuduhan menanam 17 pokok dalam pasu plastik berisi tanah dan daripadanya kanabis di kediamannya pada tarikh dan masa sama.

Pertuduhan dikemukakan mengikut Seksyen 6B (1) (a) Akta Dadah Berbahaya dan boleh dihukum di bawah Seksyen 6B (3) akta sama, yang memperuntukkan penjara seumur hidup dan sebat tidak kurang daripada enam sebatan, jika sabit kesalahan.

Permohonan ikat jamin terhadap Muhammad Yasin yang ditahan di Penjara Sungai Buloh, bagi ketiga-tiga pertuduhan itu akan didengar pada 22 Ogos ini.

Ketika ditemui di luar mahkamah, Muhammad Yasin berkata beliau lega selepas pertuduhan mengedar dadah yang memperuntukkan hukuman gantung sampai mati ditarik balik.

“Alhamdulillah, saya mengikut proses dan peruntukan undang-undang sedia ada, dan saya amat bersyukur. Saya mengucapkan terima kasih kepada rakan dan keluarga yang banyak memberikan sokongan, merekalah sumber kekuatan utama saya,” katanya. – BERNAMA

Artikel berkaitan:

Author

Laini MN

View all posts

View all posts


Penipuan syarikat pelaburan: Lebih 100 mangsa serah penyataan tambahan kepada SSM

KUALA LUMPUR: Lebih 100 mangsa yang terlibat dengan penipuan pelaburan dipercayai mencecah RM1 bilion menghantar penyataan tambahan kepada Suruhanjaya Syarikat Malaysia (SSM) hari ini bagi membolehkan siasatan dilakukan terhadap syarikat disyaki pecah amanah dan menipu duit pelaburan.

Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Hishamuddin Hashim yang mewakili mangsa berkata, penyerahan penyataan tambahan itu diharap dapat digunakan bagi melancarkan siasatan SSM.

Menurut beliau, belum ada lagi tangkapan dilakukan sejak mereka membuat laporan polis pada Mac lepas dan ia meresahkan mangsa yang terlibat.

“Merujuk kepada Seksyen 27A Akta SSM iaitu kuasa penguatkuasaan dan pemeriksaan penyiasatan yang mana pendaftar (ketua pegawai eksekutif SSM) mempunyai segala kuasa seorang pegawai polis dalam apa jua yang diperuntukkan dalam tatacara.

“Ini bermaksud SSM ada kuasa untuk menangkap. Tak perlu tunggu polis. SSM boleh terus menangkap sekiranya skim pelaburan itu adalah skim pelaburan yang gagal daftar di bawah Akta Skim Kepentingan 2012,” katanya pada sidang media di Menara SSM @ Sentral di sini hari ini.

Hishamuddin berkata, mana-mana pengarah syarikat yang menjalankan skim pelaburan tanpa berdaftar dengan SSM di bawah Akta Skim Kepentingan 2012, boleh dikenakan penjara selama 10 tahun atau denda RM50 juta.

Ini merupakan langkah ketiga diambil mangsa penipuan syarikat pelaburan tersebut setelah membuat laporan polis dan membuat aduan kepada Suruhanjaya Sekuriti (SC) masing-masing pada Mac dan April lepas.

Kebanyakan mangsa yang ditemui mengakui tertarik untuk menyertai skim pelaburan tersebut setelah syarikat pelaburan itu memberitahu nama tokoh terkenal, kerabat diraja, bekas pegawai kerajaan dan agamawan telah turut sama menyertai skim pelaburan terbabit sedangkan mereka tidak terlibat langsung dengan syarikat pelaburan itu.

Seorang bapa kepada atlet terkenal yang enggan mendedahkan namanya turut terpedaya dan menjadi mangsa skim pelaburan itu dengan kerugian berjumlah RM150,000 setelah menyangka skim pelaburan itu adalah  produk ditawarkan oleh bank tempatan.

“Tetapi sebenarnya tidak. Ejen yang kenalkan saya dengan skim pelaburan itu memang seorang pekerja sebuah bank tempatan, namun akibat dikaburkan dengan pulangan sehingga enam peratus sebulan. Saya terus sertai skim pelaburan itu dan hanya sempat merasa ‘habuan’ untuk tiga bulan pertama sahaja dan langsung tidak terima duit sehingga sekarang,” katanya kepada Bernama. – BERNAMA


Sabah buktikan Malaysia tidak perlu pilih sama ada gajah atau sawit

MONTREAL (Kanada): Selaku pengeluar minyak sawit kedua terbesar dunia selepas Indonesia, Malaysia juga berdepan pelbagai tohmahan yang dilontar oleh pelbagai pihak antarabangsa, khususnya tentang  kelestarian sektor itu yang didakwa dibangunkan atas “pengorbanan” flora dan fauna.

Antara dakwaan mereka ialah pembukaan ladang kelapa sawit, terutama di Sabah yang merupakan negeri pengeluar sawit terbesar Malaysia,  membawa ancaman kepupusan terhadap haiwan dilindungi seperti gajah Borneo atau gajah pygmy.

Namun, dokumentari mini bertajuk ‘Bornean Elephants – A Journey Through A Living Landscapes’ yang ditayangkan kepada masyarakat buat pertama kali di acara sampingan bersempena mesyuarat ke-15 Persidangan Parti-Parti (COP15) Konvensyen Kepelbagaian Biologi (CBD) Pertubuhan Bangsa-Bangsa Bersatu di sini, membuktikan gajah pygmy dan ladang kelapa sawit boleh “hidup bersama” secara harmoni.

Dokumentari berdurasi 10 minit itu yang dihasilkan oleh Tabung Hidupan Liar Sedunia (WWF)-Malaysia, antara lain berkisar tentang  “seratu aatai”, atau solidariti dalam bahasa suku kaum Sungai di Sabah, iaitu satu projek yang diasaskan oleh seorang penyelidik daripada Universiti Malaysia Sabah (UMS).

Pakar pemuliharaan UMS, Dr Nurzhafarina Othman memulakan projek itu pada 2018 dengan misi mewujudkan masyarakat yang sanggup memikul tanggungjawab melindungi gajah Borneo dan mampu hidup harmoni dengan haiwan berkenaan.

Bertumpu di Sungai Kinabatangan, projek itu boleh dianggap sebagai “bukti hidup” tentang bagaimana pendekatan yang bagus boleh mengubah persepsi masyarakat tentang mamalia yang sebelum ini dilihat sebagai makhluk perosak yang menjadi igauan ngeri petani di kawasan berkenaan.

“Dulu memang takut bila jumpa gajah, terus lari kalau ternampak dari jauh. Tapi sekarang tidak lagi.

“Malah, sekarang saya sudah boleh baca gerak-geri mereka, jika mereka mahu menyerang atau sebaliknya,” kata Jojo, seorang renjer gajah dari Kinabatangan dalam dokumentari mini itu.

Jelas lelaki daripada suku kaum Sungai itu, menerusi projek tersebut, penduduk didedahkan kepada cara “hidup bersama” gajah dan haiwan lain melalui pendidikan dan program kesedaran bagi memastikan haiwan terbabit kekal terlindung, sambil pada masa sama penduduk juga tidak mengalami kerugian dari segi tanaman dan harta benda akibat serangan gajah pygmy.

“Projek ini menunjukkan haiwan ini boleh hidup secara harmoni dengan manusia menerusi adaptasi Living Landscape Approach (LLA), iaitu pendekatan berinovasi berasaskan alam semula jadi dalam melindungi biodiversiti dan pembangunan ekonomi,” kata Pengarah Pemuliharaan WWF-Malaysia Dr Henry Chan kepada Bernama.

Katanya, pada masa ini, rekod menunjukkan hanya terdapat sekitar 1,500 ekor gajah pymgy di Sabah, sekali gus menuntut pendekatan pemuliharaan yang berinovasi bagi mengimbangi keperluan alam semula jadi dan manusia.

“LLA berasaskan tiga tonggak, iaitu protect (lindung), produce (pengeluaran) dan restore (pemulihan), dan dokumentari ini mengetengahkan cabaran yang dihadapi oleh kedua-dua spesies dalam berkongsi ruang, seterusnya mengatasi cabaran-cabaran itu untuk hidup bersama secara harmoni dan lestari,” jelasnya.

Ulas beliau, LLA menggabungkan pemuliharaan dan pembangunan lestari dengan menggembleng perlindungan hutan, hidupan liar dan sungai  bersama-sama pengeluaran kelapa sawit yang mempunyai pensijilan Meja Bulat mengenai Minyak Sawit Lestari (RSPO) selain pemuliharaan koridor ekologi dan rizab tebingan sungai.

(Pensijilan RSPO merupakan skim pensijilan nasional di Malaysia untuk ladang kelapa sawit, pekebun kecil dan kilang pemprosesan minyak sawit dan diperlukan bagi memastikan produk sawit Malaysia yang dihasilkan adalah lestari  dan dapat diterima di pasaran global)

“Ia adalah pendekatan pemuliharaan yang melindungi hutan, hidupan liar dan ekosistem air tawar, menyokong pengeluaran kelapa sawit yang lestari dan pemuliharaan hutan melalui pembentukan koridor hidupan liar,” jelasnya.

Menurut Chan, WWF-Malaysia akan memperluas LLA ke tiga landskap lain iaitu Tabin, Tawau dan kawasan rendah Sugut .

“Usaha susulan juga akan diteruskan di kawasan hutan tengah Sabah, Kalabakan dan Ulu Padas-Nabawan,” kata beliau, menambah usaha itu seiring dengan matlamat Sabah untuk memastikan semua ladang kelapa sawit di negeri tersebut memperoleh pensijilan RSPO menjelang 2025.

Sabah, negeri pengeluar kelapa sawit terbesar Malaysia, mempunyai ladang dengan gabungan keluasan lebih 1.35 juta hektar. Justeru, ia mengambil beberapa langkah perlu untuk membolehkannya muncul sebagai peneraju global dalam pengeluaran minyak sawit lestari.

Menurut Chan, syarikat serta pekebun sawit dan juga juga kerajaan negeri, bekerjasama dengan WWF-Malaysia sejak 2012 bagi mewujudkan koridor ekologi yang membolehkan haiwan “menyeberang” kawasan ladang untuk mencari makanan di hutan berjiran.

“Misalnya pada 2020, sebuah koridor hidupan liar telah dibina merentasi ladang kelapa sawit berkaitan kerajaan Sabah untuk ke Hutan Simpan Silabukan  dan Taman Hidupan Liar Tabin,” katanya.

Selain itu, beliau berkata WWF-Malaysia juga bekerjasama dengan pemain industri, antaranya Sabah Softwoods Berhad (SSB) – pengeluar pokok industri dan kelapa sawit – dalam mengurangkan kerosakan tanaman dengan membenarkan gajah mengakses bahagian-bahagian tertentu ladang mereka.

“SSB yang terletak di Tawau berdepan konflik gajah-manusia sejak 2004 dengan kerugian purata sekitar RM500,000 setahun dalam tempoh 2004 hingga 2011.

“Namun, kerjasama kami menghasilkan koridor hidupan liar seluas 1,067 hektar pada 2013 bagi memenuhi keperluan gajah terbabit,” ujarnya, menambah kerugian syarikat akibat serangan gajah turun ketara kepada hanya sekitar RM5,000 pada 2018.

Menurutnya, kehadiran haiwan itu sebenarnya dialu-alukan jika pokok kelapa sawit telah melebihi usia matang, namun yang menjadi masalah ialah haiwan berkenaan lebih tertarik kepada pokok muda, iaitu tanaman yang berusia bawah tujuh tahun.

“Justeru, untuk tempoh lapan tahun pertama, peladang akan memasang pagar bagi melindungi tanaman, namun ini menghalang gajah ke kawasan hutan berhampiran untuk mencari makanan.

“Akibat tiada laluan ke kawasan hutan lain, ia menggalakkan pembiakbakaan seturunan (inbreeding) selain risiko konflik hidupan liar-manusia.

“Pembinaan koridor ini, iaitu laluan berpagar elektrik, akan melindungi tanaman sambil membolehkan gajah dan hidupan liar lain bebas bergerak di antara kawasan hutan simpan Ulu Kalumpang di selatan dan Ulu Segama di utara,” jelas Chan.

Katanya, SSB juga membelanjakan RM1.76 juta untuk menanam semula pelbagai jenis tanaman asal dan pokok  buah-buahan di koridor sepanjang 14 kilometer itu sebagai sumber makanan hidupan liar.

Bagi membantu pembinaan koridor hidupan liar, beliau berkata WWF-Malaysia memasang relang leher pada 24 ekor gajah bermula 2014.

“Usaha ini dilakukan dengan kerjasama Jabatan Hidupan Liar Sabah dan Jabatan Perkhidmatan Veterinar Sabah. Relang leher yang dipasang pada gajah-gajah terpilih ini dihubungkan kepada satelit bagi memantau pergerakan mereka.

“Data yang dikumpul membolehkan kami mengenal pasti pola pergerakan mereka, sekali gus membantu dalam perancangan koridor hidupan liar dan mempermudah syarikat merancang operasi tanpa membahayakan manusia dan juga haiwan terbabit,” jelas beliau.

Justeru kata Chan, amat penting bagi pengusaha ladang, terutama di kawasan berdekatan hutan, agar mengetepikan sebahagian tanah ladang mereka untuk dijadikan koridor hidupan liar.

“Kami sedia bekerjasama dengan mana-mana kerajaan negeri, syarikat perladangan serta komuniti setempat untuk membina koridor hidupan liar ini.

“Kita perlu akui, gajah pygmy ini akan terus bergerak melintasi kawasan ladang dan kami perlukan sokongan pengusaha ladang untuk mengawal dan seterusnya mengurangkan kadar konflik manusia-haiwan,” katanya.

Pada Oktober 2022, Ketua Menteri Sabah Datuk Seri Hajiji Noor dilaporkan berkata negeri itu merekodkan pengeluaran minyak sawit sekitar 4.36 juta tan dengan 4.02 juta tan dieksport ke negara seperti Amerika Syarikat, China, Kesatuan Eropah dan Korea Selatan.

Malah kata Hajiji, Sabah merekodkan peningkatan eksport minyak sawit dan produk berasaskan minyak sawit sebanyak 58,343 tan kepada 3.04 juta tan bagi tempoh Januari-Ogos tahun lepas, berbanding 2.98 juta tan untuk tempoh sama pada 2021.

Di sebalik peningkatan pengeluaran dan eksport sawit itu, Sabah melaksanakan pelbagai inisiatif bagi mengimbangi pemuliharaan alam sekitar dan industri sawitnya.

Menurut Ketua Konservator  Hutan Jabatan Perhutanan Sabah Datuk Frederick Kugan, antara inisiatif tersebut ialah Bidang Kuasa Pensijilan Kelapa Sawit Lestari (JCSPO) dan Pensijilan Minyak Sawit Mampan (MSPO) yang dilaksanakan secara bersama di Sabah, melibatkan kira-kira 1.7 juta hektar ladang kelapa sawit, termasuk yang dimiliki oleh pekebun kecil.

“JCSPO amat penting bagi memastikan pembangunan industri yang mampan, khususnya dalam menangani isu seperti penggunaan bahan kimia dan pematuhan piawaian buruh,” katanya.

JCSPO merupakan inisiatif 10 tahun yang bermula pada 2015 dengan sasaran mengubah rantaian pengeluaran dan pembekalan minyak sawit negeri, menyekat penebangan hutan, memulihkan ekosistem dan menjamin kemampanan pendapatan termasuk membantu pekebun kecil memperoleh pensijilan RSPO menjelang 2025 selain MSPO.

“Ini bagi mencapai sifar kehilangan hutan dengan High Conservation Value (HCV) dan High Carbon Stock (HCS), mewujudkan landskap pengeluaran minyak sawit sifar konflik di Sabah dan memperkukuh kemampanan pekebun kecil serta menaikkan taraf hidup penduduk setempat menjelang 2025.

“Usaha ini bertujuan memastikan industri sawit Sabah, terutamanya pekebun kecil, kekal relevan dan berdaya saing di pasaran menerusi kumpulan pensijilan cekap kos di peringkat negeri,” katanya.

Frederick berkata, bagi menyelesaikan konflik gajah-manusia, JCSPO menawarkan pendekatan menyeluruh yang membolehkan syarikat perladangan dan komuniti setempat bersama-sama mencari solusi terbaik.

“Mencari titik persamaan adalah amat penting agar alam semula jadi dan industri kelapa sawit dapat saling memanfaatkan,” tambah beliau.

Menurut Frederick, setakat ini sekitar 64 peratus atau seluas 4.7 juta hektar kawasan tanah Sabah masih berhutan, dan daripada jumlah itu, seluas 3.8 juta hektar atau 52 peratus daripada tanah negeri telah diwartakan sebagai hutan simpan kekal, taman dan kawasan konservasi hidupan liar.

“Selain itu, Sabah juga menggembleng ikrarnya pada 2013 ke dalam dasar perhutanan negeri 2018 untuk meningkatkan keluasan hutan di bawah Kawasan Dilindungi Sepenuhnya (TPA) kepada 2.2 juta hektar atau 30 peratus daripada keseluruhan tanah Sabah menjelang 2025.

“Ini bermakna kami sudah laksanakan Matlamat 30×30 Rangka Kerja Biodiversiti Global (GBF) Kunming-Montreal sejak 2013,” ujarnya.

Menurut Frederick, melalui pelaksanaan Inisiatif Heart of Borneo, pelbagai usaha diambil bagi menambah baik pemuliharaan biodiversiti.

“Antaranya, menjalankan ekspedisi penyelidikan bagi mengenal pasti kawasan HCV bagi pengembangan dan pengukuhan TPA, memperhebat aktiviti pemuliharaan hutan di kawasan yang gondol, memperkukuh pelaksanaan Pengurusan Hutan Lestari (SFM) dan meneroka potensi ekopelancongan berasaskan hutan,” katanya.

Beliau berkata kira-kira 1.9 juta hektar atau 26 peratus daripada lingkungan daratan negeri telah diperuntukkan sebagai TPA setakat ini dengan baki kira-kira 300,000 hektar lagi dijangka dapat dikenal pasti dalam tempoh dua tahun akan datang.

“Ini adalah satu pencapaian yang membanggakan negeri kerana ia bukan sahaja melangkaui komitmen kebangsaan untuk memiliki kawasan hutan seluas 50 peratus tetapi juga sasaran Kesatuan Antarabangsa bagi Pemuliharaan Alam Sekitar (IUCN), iaitu memulihara sekitar 17 peratus daripada kawasan daratan dan perairan pedalaman dan tambahan 10 peratus lagi kawasan pantai dan marin,” katanya.

Kunming-Montreal GBF yang disepakati  oleh COP15 di sini pada 19 Dis lepas mengandungi matlamat berwawasan bagi 2050 dan 23 sasaran untuk 2030 bagi memelihara dan memulihkan alam semula jadi, melindungi biodiversiti serta menghalang kepupusan spesies.

Matlamat 30×30 yang merupakan tonggak GBF, menuntut negara yang berkenaan memulihara sekurang-kurangnya 30 peratus daripada daratan, perairan pedalaman, kawasan pantai dan lautan dunia, serta mengembalikan 30 peratus daripada kawasan lingkungan daratan dan marin yang sudah merosot. – BERNAMA

Artikel ini bersempena  CBD COP15 Fellowship 2022 yang dianjurkan oleh Internews’ Earth Journalism Network.


Madrasah tuntut RM11,970 jika mahu bebaskan anak, berlaku ‘rusuhan’ – Ibu pelajar

KUALA LUMPUR: Ibarat tuntut wang tebusan, itulah yang dialami ibu kepada pelajar madrasah yang dakwa didera ala militan di madrasah di Shah Alam berkenaan.

Wanita itu mendedahkan berlaku ‘rusuhan’ dan tuntutan wang RM11,970 oleh pihak madrasah dalam misi selamatkan anaknya.

Dia yang mahu dikenali Ina itu menceritakan detik cemas pada jam 10.40 malam 22 Ogos lalu, apabila dia dan beberapa ahli keluarganya mahu menyelamatkan anaknya yang berusia 20 tahun itu dari madrasah berkenaan.

“Tujuan kami ke madrasah itu adalah untuk membawa pulang anak saya yang disyaki mangsa dera namun kami dihalang oleh pihak madrasah.

“Seorang ustaz memberi syarat jika ingin membawa anak keluar, keluarga perlu membayar baki yuran penempatan bagi dua tahun iaitu RM11,970.”

“Yuran bulanan madrasah adalah RM630 dan anak saya baru dimasukkan pada April lalu, jadi apabila ustaz sebut baki bayaran dua tahun maksudnya jumlah RM630 bagi 24 bulan atau RM11,970.

“Ustaz tersebut juga menengking kami dan ianya amat memeranjatkan kami melihat sikap guru di madrasah tersebut.

“Dia memberi isyarat kepada penghuni lain sebelum lebih ramai turun (penghuni ada 150 orang) bertindak agresif, mengepung kami, lampu dipecahkan bagi menghalang rakaman yang dibuat, abang kepada mangsa ditolak dan ditumbuk di muka sehingga jatuh.

“Anak saya berjaya dibawa lari dengan kereta, saya hubungi polis berlaku kejar-mengejar dan polis berjaya memintas kenderaan berkenaan dan selamatkan anak saya.”

“Madrasah memaklumkan kami tidak boleh bawa keluar kerana terikat surat aku janji yang mengatakan penghuni tidak boleh keluar atau temui keluarga selama tiga tahun,” katanya kepada MEDIA VARIASI.

Semalam, MEDIA VARIASI melaporkan hasrat seorang pemuda untuk menimba ilmu agama di sebuah madrasah sambil mendapatkan rawatan bertukar mimpi ngeri apabila cara pemulihan berbentuk penderaan.

Madrasah yang terletak di Shah Alam itu agak dikenali sebagai pusat pemulihan golongan yang ada masalah ketagihan, gangguan dan lain-lain.

Pelajar madrasah yang enggan namanya didedahkan tampil mendedahkan pengalamannya didera ala ‘militan’ sejak April lalu, termasuk dikurung dalam bilik gelap ala penjara, dimasukkan ke dalam lubang bawah tanah, dipukul guna spanar, batang paip dan penyapu.

Dia diberi minum air tembakau, jari kaki dan tangan disepit guna besi, ditumbuk bawah rahang, dipaksa buang air besar dalam plastik.

Selain diberi makan cili padi dan garam, berlari atas batu sehingga pecah tumit kaki, dipaksa mandi dalam parit busuk penuh dengan lintah dan sebagainya pada awal pagi.

Sementara itu, Ketua Polis Daerah Shah Alam, Asisten Komisioner Mohd Iqbal Ibrahim mengesahkan laporan diterima dan siasatan mengikut Seksyen 323 Kanun Keseksaan.

Turut difahamkan, madrasah ini tidak berdaftar dengan Jabatan Agama Islam Selangor (JAIS) atau Agensi Anti Dadah Kebangsaan (AADK).

MEDIA VARIASI masih menunggu maklum balas kedua-dua pihak.

IKUTI PENDEDAHAN SETERUSNYA PELAJAR MADRASAH DAKWA DIDERA ALA MILITAN DI MEDIA VARIASI

Author

Tun Puteh Wanti

View all posts

View all posts


Pengamal media pandu uji EV milik Ni Hsin, edaran VSD

SERI KEMBANGAN: Sekumpulan pengamal media dari pelbagai agensi diberi peluang merasai pengalaman eksklusif pandu uji model motosikal elektrik (EV), EV Tailg Ebixon dan juga model yang belum diperkenal umum.

Terdahulu, pada November lalu Ni Hsin EV Tech Sdn Bhd (NH EV Tech), anak syarikat milik penuh Ni Hsin Group Bhd telah melancarkan dua model EV Tailg Ebixon ke pasaran tempatan.

Dua model berkenaan yang dipasang di kemudahan pembuatan NH EV Tech di Seri Kembangan, Selangor itu hadir dengan pilihan Tailg Ebixon Bold dan Tailg Ebixon Torq, masing-masing untuk kategori kegunaan persendirian dan komersial.

Satu lagi model motosikal EV baru dengan dua bateri dengan jarak perjalanan 70 kilometer (km) bagi satu bateri yang didatangkan bersama LED turut diperkenalkan dalam Majlis Menandatangani Perjanjian Persefahaman antara N Hsin dan VSD Automation Sdn Bhd sebagai pengedar pertama.

Rata-rata pengamal media meluahkan rasa teruja dan puas hati mereka merasai pengalaman berharga itu.

Jurugambar MEDIA VARIASI, Mohsin berkata, usaha Ni Hsin dalam melihat Malaysia mencapai ke arah teknologi hijau amat dipuji.

“Tadi saya pusing dengan Tailg ini memang ringan sangat, sesuai untuk keluarga juga kerana ciri keselamatan yang ada.

“Buat apa pandu laju-laju, ok la janji selamat, ia comel dan jimat duit,” katanya lagi.

Sesi lawatan ke kilang pemasangan EV dan pandu uji itu dilakukan selepas Pengarah Urusan NH EV Tech, Khoo Chee Kong dan Pengasas dan Ketua Pegawai Eksekutif VSD Automation, A Ganasan menghadiri sidang media bersama di ibu pejabat dan kilang pemasangan produk, NH HSIN EV TECH, di sini.

Chee Kong mewakili NH EV TECH dan VSD Automation diwakili Pengarah Eksekutifnya, Abdul Hafiz Abd Rashid, masing-masing menandatangani perjanjian perkongsian bagi produk TAILG EBIXON EV bagi pasaran peribadi dan komersial domestik baharu dalam pengangkutan teknologi hijau ke seluruh negara.

Wartawan dari MEDIA Sabah, Shiha berkata, ini pengalaman pertama naik EV.

“Saya agak terkejut sebab kali pertama tak dengar bunyi bising motosikal, tapi ia lancar ketika pemanduan.

“Ia sesuai untuk keluarga dan urusan harian rumah juga sebab mudah bila mahu caj bateri terus balik rumah,” katanya.

Dalam pada itu, Jurutera Teknikal, Ni Hsin EV Tech Sdn Bhd, Nik Mohd Faizal Nik Mamat, bateri EV model Tailg Ebixon Bold ini seberat 9kg, boleh bertahan antara 60 km ke 70 km jarak perjalanan.

“Elektronik bahagian atas dengan ketinggian lebih dua kaki untuk keselamatan jika melalui kawasan yang ada air.

“EV ini senyap jadi kita bagi alat untuk bunyi bising sikit sebagai pilihan dan bekalkan ‘tracking sistem’ untuk kesan motosikal di mana-mana kawasan jika berlaku kecurian.

“Untuk model baharu didatangi dua bateri, satu bateri bersaiz 1.8 KiloWatt boleh berjalan sejauh 70 km ke 80 km baterinya besar sedikit.

“Ni Hsin akan sediakan ‘mobile technical services ‘ sebagai sebahagian khidmat pelanggan untuk pelanggan korporat.

“Untuk pelanggan, kami akan sediakan latihan kepada pihak pengedar dan mereka akan buat servis di bengkel mereka.

“Motosikal EV adalah bebas penyelenggaraan pada motor dan bahagian elektrik, kebanyakannya perlu buat servis adalah wear tear, seperti tayar dan brake pad, itu sahaja.

“Harga pasaran ketika ini untuk model Bold adalah RM9,000, untuk model Torq pula RM14,888, ” katanya.

Sementara itu, Chee Kong berkata, pihaknya menyedari pandemik COVID-19 telah menyebabkan lonjakan dalam e-dagang dan oleh itu permintaan terhadap perkhidmatan penghantaran.

“Motosikal adalah pilihan yang popular untuk masa penghantaran yang lebih cepat dan penyelenggaraan yang rendah. Memandangkan pemanasan global, motosikal EV masuk akal kerana ia cekap tenaga dan lebih murah untuk diselenggara.

“Terdapat banyak peluang untuk penggunaan EV, dengan kerajaan menyediakan insentif dalam bentuk pelepasan cukai untuk pemasangan atau pembuatan EV, bahagian komponen, dan pembangunan ekosistem seperti kemudahan pengecasan.

“Kerajaan serta syarikat berkaitan kerajaan (GLC) juga dijangka menerima pakai penggunaan EV. Selain itu, pasaran skuter elektrik dan motosikal global dianggarkan berkembang pada kadar pertumbuhan tahunan dikompaun (CAGR) 10.2 peratus kepada AS$93.9 bilion (RM429.54 bilion) menjelang 2031 daripada AS$35.3 bilion (RM161.48 bilion) pada 2021.

“Sasaran kami ialah menjual 10,000 unit motosikal EV Tailg Ebixon setahun dalam tempoh tiga tahun akan datang meliputi rantau Asia Pasifik. Kami sedang berunding dengan beberapa organisasi, GLC, agensi kerajaan dan peniaga untuk mempromosikan, memasarkan serta mengedarkan motosikal EV di rantau ini.

“Model perniagaan kami merangkumi modul jualan langsung dan sewa milik kepada perniagaan serta pengguna,” katanya.

Beliau menjelaskan, syarikat itu memberi penekanan terhadap tanggungjawab sosial dan alam sekitar sambil mewujudkan aliran pendapatan hijau dalam perdagangan karbon dalam aspek pembuatan dan pemasangan motosikal EV, di mana pelepasan dianggap sebagai kredit karbon atau offset yang boleh dijual di pasaran karbon seperti pasaran karbon sukarela Bursa Securities Malaysia Bhd (Bursa VCM) yang akan dibuka pada akhir tahun ini.

“Perniagaan motosikal EV Ni Hsin menjana pengimbangan karbon yang boleh dijual kepada syarikat lain untuk mengurangkan jejak karbon mereka. Bursa VCM akan selain menyediakan ketelusan dalam pasaran kredit karbon, meningkatkan pelaburan dalam projek mengimbangi berkualiti tinggi seperti menanam pokok atau beralih kepada bahan api yang lebih bersih,” katanya.

Author

Tun Puteh Wanti

View all posts

View all posts


Dakwaan pengilang, pemborong sorok stok beras tak logik – Azman

SHAH ALAM: Dakwaan bahawa stok beras tempatan disorok oleh pengilang dan pemborong disifatkan tidak logik kerana jangka hayatnya hanya mampu bertahan selama 45 hari sahaja sebelum diserang kutu beras.

Ketua Pengarah Kawalselia Padi dan Beras, Datuk Azman Mahmood berkata, begitu juga dengan padi kerana ketahanan padi hanya 60 hari.

Beliau menjelaskan, stok semasa beras negara masih banyak iaitu kira-kira 900,000 tan metrik dan mampu untuk menampung keperluan bagi tempoh lima bulan akan datang.

“Daripada jumlah tersebut ia melibatkan stok dagangan yang berjumlah 650,000 tan metrik manakala stok kecemasan pula sebanyak 250,000 tan metrik.

“Beras tidak boleh disimpan lama kerana ia akan rosak, lagi pun tiada kegunaan untuk berbuat demikian. Stok beras negara juga masih banyak,” katanya ketika dihubungi pada Jumaat.

Beliau turut mencabar penyebar berita palsu untuk mengemukakan bukti mengenai kegiatan menyimpan stok beras supaya tindakan undang-undang boleh diambil.

“Saya cabar penyebar berita palsu ini, Buktikan. Jadi anak jantan, jangan lemparkan tuduhan, kemudian lari.

“Kita nak tahu di mana lokasi aktiviti demikian berlaku supaya tindakan undang-undang boleh diambil kepada pihak terlibat,” tegasnya.

Pada masa sama, beliau turut menasihatkan pengguna untuk tidak melakukan pembelian panik dan menyimpan beras di kediaman mereka dalam jangka masa lama.

“Pengguna sepatutnya beli beras ikut keperluan isi rumah sahaja, tiada guna jika beli secara banyak hingga 10 kampit untuk satu keluarga. Untuk apa?

“Bagaimanapun, kini di Kedah proses menuai sedang dijalankan dan sudah mencecah 20 peratus daripada 40 peratus hasil tuaian yang dijangka akan berakhir pada pertengahan Oktober.

“Kemudian, proses tuaian akan diteruskan oleh Kelantan dan Terengganu. Jadi memang tiada masalah kekurangan stok yang akan berlaku,” jelasnya. – Sinar Harian

Author

Media Variasi

View all posts

View all posts


Kerajaan Arab Saudi lulus 31,600 kuota haji jemaah Malaysia

CYBERJAYA: Malaysia menerima kuota haji untuk penghantaran seramai 31,600 jemaah daripada Kerajaan Arab Saudi, tahun ini.

Menteri di Jabatan Perdana Menteri (Hal Ehwal Agama), Datuk Mohd Na’im Mokhtar berkata, kelulusan itu diberikan Menteri Haji dan Umrah, Arab Saudi, Dr Tawfiq Fawzan Al-Rabia.

Menurutnya, perkara itu diumumkan ketika beliau menghadiri mesyuarat bersempena Persidangan Perkhidmatan Haji dan Umrah 2023 yang dianjurkan Kerajaan Arab Saudi, semalam.

“Di dalam mesyuarat tersebut, Dr Tawfiq Fawzan Al-Rabia telah memuji negara Malaysia khususnya pihak Lembaga Tabung Haji (TH) atas pengendalian haji yang terbaik, sistematik dan tahap layanan jemaah haji yang patut dicontohi.

“Saya telah memberikan penegasan bahawa TH akan sentiasa berusaha memberikan perkhidmatan yang terbaik kepada bakal jemaah Haji Malaysia dan akan mematuhi ketetapan daripada Kerajaan Arab Saudi,” katanya dalam kenyataan hari ini.

Untuk rekod pada 2022, Kerajaan Arab Saudi meluluskan 14,306 kuota haji Malaysia iaitu 45 peratus daripada kuota tahunan yang biasa diterima dan terpakai kepada semua negara.

Susulan peningkatan kuota bagi tahun ini, Mohd Na’im mewakili pihak Kerajaan Malaysia menzahirkan rasa bersyukur dan mengucapkan jutaan terima kasih kepada Kerajaan Arab Saudi atas kuota diberikan itu.

Katanya, beliau yakin penilaian sudah dibuat oleh Kerajaan Arab Saudi dari semua aspek bagi memastikan keselamatan bakal jemaah haji dari seluruh dunia terjamin ketika menunaikan rukun Islam yang kelima.

“Saya memohon kepada semua umat Islam dapat bersama-sama berdoa kepada Allah SWT agar dipermudahkan perjalanan haji tahun ini serta mendoakan pihak TH dapat menguruskan jemaah haji Malaysia dengan baik dan lancar,” ujarnya.

Author

Diyana Rahip

View all posts

View all posts


Penghantar makanan bebas tuduhan amang seksual fizikal terhadap kanak-kanak

PUTRAJAYA: Seorang bekas penghantar makanan dilepas dan dibebaskan oleh Mahkamah Sesyen di sini atas pertuduhan melakukan amang seksual fizikal terhadap seorang kanak-kanak perempuan berusia lapan tahun.

Hakim Datin M. Kunasundary membebaskan Mohamad Shahril Abu Hanifa di akhir kes pendakwaan tanpa mengarahkan membela diri selepas memutuskan pihak pendakwaan gagal untuk membuktikan kes prima facie terhadap tertuduh.

Dalam keputusannya beliau berkata keterangan yang dikemukakan oleh pihak pendakwaan menunjukkan mangsa tidak mengenali pelaku dan tiada siasatan menyeluruh oleh pegawai penyiasat.

Mohamad Shahril, 42, dituduh melakukan kesalahan itu di Presint 15, Putrajaya pada 6.30 petang, 7 Jun 2020.

Dia didakwa mengikut Seksyen 14 (a) Akta Kesalahan-Kesalahan Seksual terhadap Kanak-Kanak 2017 yang jika sabit kesalahan, boleh dipenjara hingga 20 tahun dan sebatan.

Mohamad Shahril diwakili peguam Haresh Mahadevan, Ramzani Idris dan Vivi Aznita Zaina’ Larifin manakala Timbalan Pendakwa Raya Julaila Jamaludin bagi pihak pendakwaan. – BERNAMA


Duda dijel 24 bulan, curi seluar dalam wanita

KOTA KINABALU: Memualkan! Seorang duda kepada dua anak sanggup mencuri seluar dalam wanita, malah lebih menjijikkan memakai pakaian itu.

Bagaimanapun, perbuatannya dikesan dan dijatuhkan hukuman penjara 24 bulan oleh Mahkamah Majistret, di sini, selepas dia mengaku bersalah mencuri pakaian dalam wanita minggu lalu.

Tertuduh berusia 39 tahun itu, mengaku perbuatan itu selepas pertuduhan mengikut Seksyen 379 Kanun Keseksaan dibacakan di hadapan Majistret Jessica Ombou Kakayun, semalam.

Mengikut kertas pertuduhan, duda berkenaan didakwa mencuri pakaian dalam wanita di Taman Puncak, Menggatal, di sini, pada 1.39 pagi, 11 Ogos lalu.

Berdasarkan fakta kes, kejadian berjaya dirakam menerusi rakaman kamera litar tertutup (CCTV) yang menunjukkan tertuduh mencuri pakaian dalam wanita menggunakan sebatang kayu di beranda belakang rumah mangsa.

Tertuduh kemudian ditahan di rumahnya pada 13 Ogos lalu dan pemeriksaan menemui 10 jenis pakaian dalam wanita berada dalam simpanan tertuduh.

Ketika rayuan, peguam Nabila Norsahar dari Yayasan Bantuan Guaman Kebangsaan (YBGK) yang mewakili tertuduh memohon hukuman ringan memandangkan anak guamnya mengaku bersalah dan menyesal atas perbuatannya.

Nabila memaklumkan tertuduh sudah bercerai, dan mempunyai dua anak selain tidak bekerja.

Bagaimanapun, Pegawai Pendakwa, Inspektor Albert Basiri memohon hukuman setimpal kerana lelaki itu melakukan perbuatan tidak bertanggungjawab terhadap wanita.

Kes ini membabitkan kepentingan awam khususnya wanita. Semasa ditahan tertuduh didapati memakai seluar dalam wanita itu.

“Tertuduh juga mengaku bahawa dia berada dalam keadaan sedar dan waras ketika melakukan jenayah itu untuk memuaskan nafsunya,” katanya.

Author

Tun Puteh Wanti

View all posts

View all posts


Telefon bimbit Zalina kali terakhir dikesan pada 20 November

SHAH ALAM: Kali terakhir telefon bimbit bekas pembaca berita sebuah stesen televisyen, Zalina Shaharah Azman atau dikenali sebagai Zalina Azman dikesan aktif adalah pada 20 November tahun lepas, empat hari sebelum anak lelakinya cuba membuat panggilan kepada wanita itu.

Ketua Polis Daerah Shah Alam, ACP Mohd Iqbal Ibrahim berkata menerusi semakan dan siasatan dibuat, pihak polis berpendapat berkemungkinan Zalina hilang lebih awal daripada tarikh yang dilaporkan.

“Kalau anaknya tidak cuba telefon, kita pun tidak tahu dia hilang. Berkemungkinan Zalina telah hilang lebih awal, tapi tidaklah awal sangat sebab kita dah semak dan pada 20 November didapati telefonnya telah dimatikan (tiada rekod panggilan keluar atau masuk).

“Sama ada kerana sudah habis bateri itu kita tidak dapat pastikan,” katanya kepada Bernama ketika melakukan lawatan di rumah wanita berusia 58 tahun itu bersama Pengerusi Pertubuhan Berita Nasional Malaysia (Bernama) Senator Datuk Ras Adiba Radzi.

Mohd Iqbal berkata keadaan rumah Zalina Shaharah yang didapati tidak tersusun adalah disebabkan kediaman itu sedang dalam proses pengubahsuaian untuk menjadi sebuah galeri.

Sementara itu, dalam kenyataan beliau berkata polis kini sedang mengesan pekerja yang pernah melakukan kerja pengubahsuaian bagi membantu siasatan kes kehilangan bekas personaliti televisyen itu.

“Kita masih menjalankan siasatan, kini sedang mengesan pekerja-pekerja yang terlibat dalam pengubahsuaian kediaman itu (rumah Zalina) yang mungkin boleh membantu siasatan,” katanya.

Beliau berkata setakat ini, seramai enam individu telah dipanggil dan dirakam keterangan sejak laporan polis mengenai kehilangan itu dibuat.

Sebelum ini, Mohd Iqbal dilapor berkata Zalina Shaharah dipercayai masih berada di dalam negara susulan tiada pergerakan keluar membabitkan wanita itu yang dikesan pihak berkuasa setakat ini.

Pihak polis menerima laporan mengenai kehilangan itu daripada anak lelaki Zalina Shaharah, Mikhael Norman, 33, pada 29 Nov tahun lepas yang cuba menghubunginya sejak 24 November 2021 bagi memaklumkan datuk pengadu telah dimasukkan ke hospital, namun wanita itu tidak dapat dihubungi. – BERNAMA


X sahkan panggilan video bakal diperkenalkan tidak lama lagi

X atau yang dahulunya dikenali dengan Twitter, kini dalam sasaran untuk menjadi sebuah aplikasi semua-dalam-satu. Untuk mencapainya, X dilihat akan aktif dalam menambah sejumlah ciri baharu padanya.

Terbaru, CEO X dilihat mengesahkan yang mana perkhidmatan tersebut bakal menambah sokongan panggilan video tidak lama lagi. Dengan langkah ini, lebih ramai boleh berkomunikasi tanpa memberikan nombor telefon antara satu sama lain.

X sendiri dilihat telah memulakan ujian secara dalaman untuk fungsi panggilan video ini.

Buat masa ini, tiada sebarang tarikh diberikan berkaitan pengenalan ciri panggilan video pada X ini. Dengan perkongsian terbaru ini, kita mungkin boleh melihatnya hadir seawal tahun ini pada perkhidmatan sosial tersebut. – Amanz

Authors

Media Variasi

View all posts

Diyana Rahip

View all posts

View all posts

View all posts


Serah kertas penamaan calon bermula 9 pagi Sabtu ini – SPR

KUALA LUMPUR: Suruhanjaya Pilihan Raya Malaysia (SPR) memaklumkan kertas penamaan calon bagi Pilihan Raya Umum ke-15 (PRU15) dan Pilihan Raya Kecil (PRK) Dewan Undangan Negeri (DUN) Bugaya, Sabah, boleh dikemukakan dari 9 sehingga 10 pagi, Sabtu ini.

Setiausahanya, Datuk Ikmalrudin Ishak berkata, kertas penamaan calon itu perlu dikemukakan kepada Pegawai Pengurus di 222 pusat penamaan calon (PPC) yang telah ditetapkan.

Beliau berkata, kertas penamaan calon mestilah dikemukakan oleh calon, pencadang dan penyokong, mana-mana dua orang daripada mereka atau mana-mana seorang daripada mereka.

“Bagi melancarkan proses penamaan calon, SPR menyarankan kepada bakal-bakal calon yang ingin bertanding dalam PRU15 dan PRK DUN Bugaya, agar mengisi borang dan membuat semakan awal dengan Pejabat Pegawai Pengurus atau Pejabat Pilihan Raya Negeri di seluruh negara, sebelum hari penamaan calon,’’ katanya dalam kenyataan hari ini.

Ikmalrudin turut menyarankan supaya bakal calon pilihan raya tersebut membuat pembayaran deposit lebih awal dan resit pembayaran berkenaan perlu dibawa pada hari penamaan calon sebagai bukti pembayaran.

Calon juga diingatkan untuk membawa surat kebenaran untuk menggunakan simbol parti yang diwakili ketika menyerahkan kertas penamaan calon.

‘’Pada hari penamaan calon, hanya calon, pencadang calon dan penyokong calon sahaja dibenarkan masuk ke PPC dan orang awam serta penyokong-penyokong yang mengiringi calon adalah dilarang menunggu atau berada dalam jarak 50 meter dari sempadan PPC yang telah ditetapkan,’’ katanya.

Beliau berkata, penggunaan semua jenis alat muzik ataupun pembesar suara bagi tujuan dakyah politik melalui apa cara termasuk menerusi penggunaan kenderaan, adalah tidak dibenarkan kerana merupakan kesalahan di bawah Akta Kesalahan Pilihan Raya 1954.

Menurutnya, SPR menyeru kepada semua calon dan parti politik yang terlibat agar sentiasa mematuhi undang-undang, peraturan, tata etika dan arahan yang dikeluarkan oleh SPR, polis dan pihak berkuasa tempatan (PBT) pada hari penamaan calon.

SPR menetapkan hari penamaan calon bagi PRU15 Sabtu ini (5 November), hari pengundian (19 November) dan pengundian awal pada 15 November – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PBM mahu bersama pakatan yang menang PRU15

AMPANG: Parti Bangsa Malaysia (PBM) akan memastikan parti berada dalam kerajaan government of the day selepas Pilihan Raya Umum Ke15 (PRU15).

Presidennya, Datuk Zuraida Kamaruddin, berkata keupayaannya mampu membuat perubahan dasar kerajaan lebih baik jika penyandang Ahli Parlimen Ampang itu menang kerusi tradisinya, pada PRU15 tidak lama lagi.

“Sekiranya saya berada dalam kerajaan, saya mampu buat perubahan dari dalam (kerajaan), dari luar (turun padang) saya menyalaklah (bersuara).

“Saya harapkan saya berada dalam coalition (pakatan) yang boleh menjadi kerajaan, berada dalam kerajaan, menjalankan tugas dan meneruskan khidmat pada orang Ampang,” katanya kepada pemberita ketika ditemui di Ibu Pejabat PBM, di sini.

Zuraida menyerahkan sebahagian daripada 50,000 keping pelitup muka kepada ahli yang hadir dan selebihnya untuk diedarkan kepada penduduk di Parlimen Ampang khususnya di tempat berkeperluan seperti hospital dan klinik, sekolah serta lapangan terbang.

Beliau juga menolak dakwaan menerima tekanan kerana menjadi satu-satunya wanita, dan yang pertama menerajui parti politik dalam negara.

“Ia bukan tekanan, pada saya advantage (kelebihan) bahawa seorang wanita memberikan sokongan kepada wanita Malaysia khususnya wanita Ampang,” katanya.

Dalam perkembangan sama, Zuraida tidak mahu mengulas lanjut mengenai kenyataan Ketua Pembangkang, Datuk Seri Anwar Ibrahim sedia untuk dipotong gaji dan elaun sebagai Perdana Menteri sekiranya diberikan mandat pada Pilihan Raya Umum ke-15 (PRU15) ini.

Sebaliknya, katanya, hanya menunggu keputusan PRU15.

“Saya tengok apa jadi dulu pada 19 haribulan (November depan),” katanya.

Author

Tun Puteh Wanti

View all posts

View all posts


Anwar jemput orang ramai meriahkan Rumah Terbuka Aidilfitri Malaysia Madani

KUALA LUMPUR: Perdana Menteri, Datuk Seri Anwar Ibrahim menjemput orang ramai untuk hadir ke Rumah Terbuka Aidilfitri Malaysia MADANI bersama beliau di enam lokasi bermula bermula Sabtu ini.

Jemputan itu dikongsi Perdana Menteri menerusi catatan di Facebook dan Twitter beliau hari ini.

“Semua dijemput hadir memeriahkan Rumah Terbuka Aidilfitri Malaysia MADANI bersama YAB Perdana Menteri,” kata Anwar menerusi Facebook.

Rumah Terbuka Malaysia MADANI Bersama Perdana Menteri bermula di Kedah pada 29 April ini bertempat di Hotel Raia Alor Setar dari 10 pagi hingga 2 petang.

Kemudian ia akan diteruskan di Universiti Teknologi MARA (UiTM) Permatang Pauh, Pulau Pinang pada 6 Mei bermula 11 pagi hingga 2 petang dan Wisma Majlis Bandaraya Seremban esoknya dari 10.30 pagi hingga 3 petang.

Penganjuran di Kelantan bakal diadakan di pekarangan Stadium Sultan Muhammad Ke-IV, Kota Bharu pada 12 Mei manakala acara di Terengganu berlangsung di Dewan Al-Muktafi Billah Shah, Universiti Sultan Zainal Abidin (Unisza), Kuala Terengganu pada 13 Mei.

Rumah terbuka di kedua-dua negeri berkenaan akan diadakan dari 7 malam hingga 10.30 malam.

Kemuncak sambutan rumah terbuka itu akan berlangsung di Kawasan Komersial Fasa 3, Taman Sri Gombak di Batu Caves, Selangor pada 14 Mei dari 8 malam hingga 11 malam – BERNAMA


PRU15: PKR tanding semua kerusi yang dimenangi pada 2018, Anwar calon PM

SHAH ALAM: Parti Keadilan Rakyat (PKR) mengesahkan pada Pilihan Raya Umum akan datang (PRU15), parti itu akan bertanding di semua 48 kerusi Parlimen dan 73 kerusi Dewan Undangan Negeri (DUN) yang dimenanginya pada PRU 2018 lepas.

Setiausaha Agungnya, Datuk Seri Saifuddin Nasution Ismail berkata ia adalah keputusan yang dicapai pimpinan parti ketika mengadakan permukiman di Subang Jaya baru-baru ni.

“Keputusan pimpinan (adalah), PKR akan masuk PRU15 dengan matlamat untuk menang dan memerintah; dan jika rakyat beri mandat, calon Perdana Menteri adalah (Presiden PKR) Datuk Seri Anwar Ibrahim,” katanya.

Ahli Parlimen Kulim Bandar Baharu itu berkata demikian ketika merasmikan Kongres Nasional Tahunan Angkatan Muda Keadilan (AMK) 2021 dan 2022 yang bertemakan Bina Keyakinan Rakyat, di sini hari ini.

Katanya selain itu kepimpinan parti turut memutuskan untuk berunding dengan komponen parti Pakatan Harapan (PH) yang dianggotai DAP, Amanah dan Pertubuhan Kinabalu Progresif Bersatu (UPKO) bagi tambahan kerusi yang boleh ditandingi PKR.

“….dengan harapan (parti) muncul sebagai parti terbesar dan terkuat. Itu keputusannya… masuk bertanding dan menang, bertanding di semua kerusi yang kita menang, dan kita telah arah jentera pilihan raya membuat persiapan,” katanya pada kongres yang dihadiri 422 perwakilan dari seluruh negara itu.

Beliau berkata bagi meyakinkan rakyat, sesi pemukiman itu turut memberikan tiga teras tawaran parti, yang meliputi usaha untuk membanteras rasuah, membina semula ekonomi negara termasuk menamatkan kaedah monopoli harga beras, serta memberikan perlindungan sosial kepada rakyat seperti bantuan tunai selain menetapkan ‘universal basis income’ sebagai gantian kepada gaji minimum.

Saifuddin Nasution turut mengajak perwakilan untuk terus memberikan sokongan dan ketaatan kepada Anwar di dalam mengemudi PKR dan menolak andaian yang menyatakan Ahli Parlimen Port Dickson itu sebagai liabiliti kepada parti.

“Cerita yang merujuk Anwar sebagai liabiliti ini sejak 1999 lagi, bukan benda baharu… tetapi hakikatnya, Anwar yang kononnya dianggap liabiliti dan simbol kepada PKR telah menang lima kerusi Parlimen pada 1999 dan (kini) 48 kerusi Parlimen pada 2018 dan bentuk kerajaan,” katanya. – BERNAMA


Gogopasar, KOPENAS bekal produk runcit masuk sekolah

OLEH: FATTAH RAZZAQ

KUALA LUMPUR: Gogopasar, platform e-dagang yang mengintegrasi rantaian perniagaan tani inovatif menjalinkan kerjasama dengan Koperasi Perkhidmatan Pelajaran Nasional (KOPENAS) menerusi Platform Elektronik Transformasi Sekolah (STEP) bagi membekal produk makanan runcit kepada 82 sekolah.

Ketua Pegawai Eksekutif Gogopasar, Lynn Alias berkata, plafform e-dagang itu yang juga anak syarikat FGV Holdings Berhad (FGV) kini dapat mengakses terus ke sekolah dan dapat memberi fokus kepada sasaran pelanggan yang disediakan oleh KOPENAS yang bertindak sebagai pelabur.

Jelas beliau, STEP akan membolehkan barangan makanan akan dihantar terus ke sekolah sasaran bagi memudahkan keperluan pelanggan beli-belah.

“Gogopasar menyasarkan usaha bagi membantu meringankan beban ibu bapa dan guru dengan menyediakan satu platform sehenti untuk dapat membeli keperluan asas keluarga seperti barangan runcit menerusi kedai dalam talian termasuk penghantaran terus ke sekolah.

“Kelebihan Gogopasar adalah sebagai platform rantaian bekalan e-runcit inovatif dan mempunyai model perniagaan yang unik bagi menjadikannya sebagai satu-satunya syarikat ‘startup’ digital dengan penghantaran capaian akhir di Lembah Klang,” katanya.

Beliau berkata demikian selepas majlis menandatangani Memorandum Kolaborasi antara Gogopasar dan KOPENAS Mesyuarat Agung Perwakilan Tahunan Kali Ke-36 KOPENAS Berhad baru-baru ini.

Turut hadir, Menteri Pembangunan Usahawan dan Koperasi, Tan Sri Noh Omar.

Lynn menambah, bermula di peringkat koperasi sekolah, pihaknya percaya kerjasama ekonomi digital akan mempercepat lagi transformasi digital merentasi semua negeri di Malaysia.

“Selaras dengan matlamat transformasi digital negara, Gogopasar menyasarkan untuk membantu petani memasarkan produk ternakan haiwan dan tani mereka terus kepada pengguna.

“Sasaran kami adalah untuk membantu kerajaan dapat membekalkan rantaian makanan kepada rakyat,” katanya.

Sementara itu, Pengerusi KOPENAS, Jumat Mat Lani, berkata pendigitalan koperasi sekolah melalui STEP, secara tidak langsung dapat memasarkan produk koperasi sekolah itu, bukan hanya kepada anggota koperasi tetapi ibu bapa dan masyarakat setempat.

“Selain itu, kecekapan dalam tadbir urus koperasi menggunakan perisian ini akan dapat menukar kaedah perniagaan konvensional koperasi kepada kaedah pendigitalan.

“KOPENAS percaya peranan koperasi sekolah dapat memperkukuh ekonomi selaras matlamat Revolusi Perindustrian 4.0 negara digital,” katanya.

Author

Media Variasi

View all posts

View all posts


Isu fitnah Anwar PM didalangi Israel antara yang dilaporkan PH

KUALA LUMPUR: Pakatan Harapan (PH) di bawah Biro Mobilisasi PH dan Biro Mobilisasi Amanah memfailkan laporan polis berhubung tiga isu fitnah yang dilemparkan pihak Perikatan Nasional (PN) dan PAS kepada PH.

Laporan polis tersebut selesai dibuat oleh pihak PH sekitar jam 12 pagi pada Rabu di Ibu Pejabat Polis Daerah (IPD) Dang Wangi.

Antara yang dilaporkan PH kepada pihak polis ialah isu kenyataan berbaur hasutan di media sosial menyatakan pelantikan Perdana Menteri, Datuk Seri Anwar Ibrahim didalangi pihak Israel.

Selain itu, isu kenyataan Presiden PAS, Tan Sri Abdul Hadi Awang mengkiaskan Yang di-Pertuan Agong (YDPA), Al-Sultan Abdullah Ri’ayatuddin Al-Mustafa Billah Shah sebagai pengadil bola sepak.

Seterusnya, isu kenyataan Calon PN Pilihan Raya Umum ke-15 (PRU15), Datuk Azman Nasrudin yang mendakwa kerajaan dibentuk ketika ini adalah ‘kerajaan zina’.

PH turut memfailkan laporan polis berhubung isu perbelanjaan RM600 bilion ketika zaman pentadbiran Tan Sri Muhyiddin Yassin sebagai perdana menteri Malaysia.

Pengarah Biro Mobilisasi PH dan AJK Biro Mobilisasi Amanah, Mohd Sany Hamzan ketika ditemui media di luar IPD Dang Wangi, berharap agar pihak PN dan PAS menerima kerajaan yang diputuskan oleh YDPA.

Beliau berkata sepatutnya sekarang semua pihak memberi tumpuan dan perhatian untuk menyelesaikan masalah yang dihadapi rakyat dan negara pasca PRU15.

“Kita tolaklah politik perkauman, politik kebencian, politik agama, politik adu domba.

“Sebab masa sekarang ini adalah untuk kita bina negara, sekarang ini masalah negara kita, masalah ekonomi, masalah orang tidak ada kerja, masalah harga barang naik, pelabur meninggalkan negara,” katanya.

Ahli Parlimen Hulu Langat itu turut menyuarakan harapannya kepada rakyat Malaysia untuk memberikan sokongan kepada kerajaan baharu di bawah pimpinan Perdana Menteri, Datuk Seri Anwar Ibrahim.

“Kepada parti-parti politik pembangkang, jadilah pihak yang bertanggungjawab dan berintegriti, tegurlah kepimpinan kerajaan ini,” katanya lagi.

Sementara itu, wakil MUDA, Siti Rahayu Baharin menetapkan pendirian MUDA hadir bersama PH membuat laporan polis itu kerana isu perpaduan sedang dimainkan.

“Isu perpaduan adalah isu yang sangat penting untuk kita lihat. MUDA sebagai parti yang memenangkan masyarakat berbilang bangsa di Malaysia memandang ini sebagai salah satu punca keruntuhan dan mungkin akan membawa kepada masalah yang lebih besar di Malaysia.

“Kami juga mengambil berat tentang jumlah RM600 bilion yang tidak tahu ke mana perginya memandangkan ini adalah penting untuk kesejahteraan ekonomi rakyat Malaysia secara amnya dan juga pendidikan kanak-kanak dapat lebih dibela dengan jumlah yang besar itu,” kata Siti Rahayu.

Author

Faridah Amiratul

View all posts

View all posts


Nasi Kerabu Ori Klate pikat hati warga Cheras

MESKIPUN hanya berniaga di tepi jalan raya, itu bukanlah satu penghalang buat Razman Yusoff, 36, terus berjaya.

Razman yang berasal daripada dari negeri pantai timur itu mula berhijrah ke Kuala Lumpur ketika berusia 20-an.

Pengalamannya hampir lapan tahun dalam perniagaan secara kecil-kecilan menjadi kekuatan buat dirinya terus kekal berniaga dan kini membuka gerai Nasi Kerabu Ori Klate.

Menurut Razman, hidangan nasi kerabu yang ditawarkan setiap hari dari jam 8 pagi hingga jam 1 tengahari di sekitar Taman Tasik Permaisuri, Cheras, itu nyata mendapat sambutan menggalakkan.

Hidangan nasi kerabu yang disajikan dengan aneka lauk-pauk seperti ikan, daging, ayam bakar dan sayur-sayuran bersama sambal pasti memikat mata-mata yang memandang.

Malahan, harga jualan yang berpatutan dengan saiz hidangan yang ditawarkan itu membuatkan Nasi Kerabu Ori Klate turut mempunyai pelanggannya tersendiri.

Bagi Razman, perniagaan nasi kerabu itu merupakan sebahagian usahanya dalam meneruskan kehidupan seharian untuk menyara isteri dan empat orang anaknya yang masih kecil.

Kebiasaanya gerai nasi kerabu Razman menjadi tarikan pembeli pada hujung minggu sehingga ada waktu dia sendiri ‘tidak menang tangan’ mengendalikan perniagaan itu namun tetap diteruskan jua meskipun cuaca terkadang tidak menyebelahi diri.

Alamat: Nasi Kerabu Ori Klate (hadapan Stadium Cheras Kuala Lumpur)
No Telefon: 012-866 1127

Authors

Azlan Hadi Abu Bakar

View all posts

Diyana Rahip

View all posts

View all posts

View all posts


PRU15: Penyokong KDM diminta jangan emosi – Peter

KOTA MARUDU: Presiden Parti Kesejahteraan Demokratik Masyarakat (KDM) Datuk Peter Anthony meminta semua penyokong parti supaya bersabar dan jangan terlalu emosi kerana pencalonannya ditolak ketika proses penamaan calon Pilihan Raya Umum ke-15 (PRU15) Sabtu lepas.

Beliau yang juga Ahli Dewan Undangan Negeri Melalap itu berkata, masih ada ruang dalam undang-undang untuk membolehkan semakan terhadap keputusan Suruhanjaya Pilihan Raya (SPR) itu, yang dibuat kerana beliau masih mempunyai kes mahkamah belum selesai.

“Mengetahui pencalonan ditolak, saya nampak banyak penyokong kecewa dan ada yang menangis, namun saya katakan ia hanya permulaan kerana kita masih boleh membuat semakan di mahkamah,” katanya ketika berucap pada majlis bersama rakyat di Kampung Minansad di sini hari ini.

Sabtu lepas pencalonan Peter ditolak oleh SPR pusat pada saat-saat akhir sekali gus mencetuskan kekecohan dalam kalangan penyokongnya.

Pada 26 Mei lepas, Mahkamah Sesyen Kuala Lumpur menjatuhkan hukuman penjara tiga tahun dan denda RM50,000 terhadap Peter selepas didapati bersalah memalsukan surat berhubung kontrak kerja penyelenggaraan dan perkhidmatan Sistem Mekanikal dan Elektrik di Universiti Malaysia Sabah.

Mahkamah itu juga pada 1 Ogos lepas membenarkan permohonan Peter bagi menggantung hukuman dan sabitan salah terhadapnya.

Peter memfailkan permohonan tersebut bagi membolehkannya bertanding pada PRU15.

Di KOTA KINABALU, calon KDM bagi Parlimen Kota Kinabalu Datuk Seri Liaw Kit Siong berkata penolakan Peter sebagai calon untuk bertanding pada PRU15 tidak mematahkan semangatnya serta penyokong parti untuk terus berkempen memastikan kemenangan parti di parlimen itu.

“Bagi saya tiada masalah, perkara itu akan meningkatkan lagi semangat kami kerana KDM adalah parti baharu, jadi kita perlu menaikkan nama KDM ke seluruh negara,” katanya kepada Bernama.

Dalam pada itu, Liaw yang bertanding kali pertama dalam PRU15 bertekad untuk merampas kerusi Parlimen itu yang sinonim dengan DAP dan jika diberikan peluang oleh pengundi untuk memegang kerusi itu, beliau mahu meningkatkan sektor ekonomi dan pelancongan Sabah.

Liaw berdepan cabaran lima penjuru dalam usaha merampas Parlimen Kota Kinabalu iaitu penyandangnya Chan Foon Hin (Pakatan Harapan-DAP), Yee Tsai Yiew (Gabungan Rakyat Sabah-Parti Bersatu Sabah), Amanda Yeo Yan Yin (Warisan) dan calon Bebas Marcel Jude Joseph (Bebas). – BERNAMA


Hina institusi diraja: Tun M disiasat ikut Akta Hasutan

KUALA LUMPUR: Bukit Aman mengesahkan polis sedang menjalankan siasatan ke atas Tun Dr Mahathir Mohamad berhubung kenyataan berunsur penghinaan terhadap institusi diraja.

Pengarah Jabatan Siasatan Jenayah (JSJ) Bukit Aman, Datuk Seri Mohd Shuhaily Mohd Zain berkata, bekas Perdana Menteri itu dirakam keterangan bagi membantu siasatan pada Selasa.

“Siasatan dijalankan ke atas Dr Mahathir berhubung kenyataan beliau yang berkecenderungan menghasut bagi mendatangkan penghinaan atau membangkitkan perasaan tidak setia terhadap institusi diraja, yang disiarkan sebuah portal berita pada 6 Jun lalu.

“Kes disiasat oleh Unit Siasatan Jenayah Terkelas (USJT), Bahagian D5, JSJ Bukit Aman, mengikut Seksyen 4 (1) Akta Hasutan 1948 serta Seksyen 233 Akta Komunikasi dan Multimedia 1998,” katanya dalam satu kenyataan pada Selasa.

Mohd Shuhaily berkata, USJT turut mengambil keterangan Datuk Seri Khairuddin Abu Hassan dan Datuk Marzuki Yahya bagi membantu siasatan.

Beliau berkata, kes masih pada peringkat siasatan, justeru orang ramai dinasihatkan tidak membuat spekulasi atau berkongsi maklumat yang salah sehingga mengganggu proses siasatan.

“Polis Diraja Malaysia (PDRM) menggesa orang ramai agar menjadi pengguna media sosial yang bijak dan berhemah.

“Elak daripada mengeluarkan sebarang kenyataan yang boleh menggugat keharmonian dan perpaduan, terutama membabitkan isu 3R (agama, kaum dan institusi diraja),” katanya.

Terdahulu, Bukit Aman dilaporkan sekali lagi merakam percakapan Dr Mahathir berhubung kenyataan beliau sebelum ini mengenai proklamasi orang Melayu.

Peguam, Muhammad Rafique Rashid Ali dalam satu rakaman video pada Selasa memaklumkan, proses itu dijalankan di Yayasan Albukhary selama kira-kira jam 30 minit bermula jam 3 petang Selasa.

Author

Fazleen Safina Abd Jamil

View all posts

View all posts


TMJ tawar Stadium Sultan Ibrahim untuk final Pestabola Merdeka

PEMILIK Johor Darul Ta’zim (JDT), Tunku Ismail Sultan Ibrahim menawarkan Stadium Sultan Ibrahim (SSI) di Iskandar Puteri untuk digunakan bagi aksi final Pestabola Merdeka pada Selasa ini.

Tunku Ismail berkata, terpulang kepada Persatuan Bola Sepak Malaysia (FAM) untuk membuat keputusan dan SSI bersedia untuk digunakan menjelang aksi final melibatkan Malaysia menentang Tajikistan.

“FAM kalau nak pakai SSI cakap, saya siapkan,” katanya dalam satu hantaran di laman Facebook miliknya.

Stadium Nasional, Bukit Jalil yang mendapat padang baharu selepas ditanam rumput Zeon Zoysia menerima kritikan selepas rumput tersebut tercabut di beberapa bahagian dalam perlawanan Malaysia menentang India pada Jumaat. – Sinar Harian

Author

Media Variasi

View all posts

View all posts


Lapan cedera dalam kemalangan sembilan kenderaan

IPOH: Lapan cedera manakala tujuh lagi terselamat dalam kemalangan membabitkan sembilan kenderaan di KM 307.9 Lebuhraya Utara Selatan arah Utara berhampiran Gopeng, malam tadi.

Jurucakap Balai Bomba dan Penyelamat Gopeng dibantu anggota dari Tapah berkata, pihaknya menerima panggilan kira-kira 11 malam dan bergegas ke tempat kejadian.

“Setibanya di tempat kejadian mendapati, kemalangan dari arah belakang membabitkan dua buah lori treler dan tujuh kenderaan lain iaitu Volkswagen, BMW, Toyota Yaris, Perodua Alza, Aruz, Honda Civic dan CRV.

“Ia mengakibatkan lapan cedera yang diberikan rawatan awal di lokasi sebelum dibawa ke Hospital Raja Permaisuri Bainun manakala tujuh lagi terselamat,” katanya dalam satu kenyataan.

Operasi tamat kira-kira 1 pagi.

Sementara itu, dalam satu lagi kemalangan kira-kira 5.30 pagi, seorang wanita maut dilanggar lori kontena ketika berada di bahu jalan berikutan kenderaan jenis Honda Civic yang dinaiki sedang mengalami kerosakan.

Jurucakap Balai Bomba dan Penyelamat Kuala Kangsar berkata, mangsa disahkan meninggal dunia  di tempat kejadian oleh pegawai kesihatan dan diserahkan kepada pihak polis untuk tindakan selanjutnya. – BERNAMA


Ismail Sabri ibarat menambah duri dalam daging

NAIB Presiden UMNO, Datuk Seri Ismail Sabri Yaakob menyatakan bahawa UMNO akan menghadapi kesukaran untuk mendapatkan semula sokongan golongan muda pada Pilihan Raya Negeri (PRN) akan datang sebagaimana Pilihan Raya Umum (PRU) yang lalu.

Ia berikutan tindakan parti itu memecat pemimpin kritis seperti bekas Ahli Parlimen Rembau, Khairy Jamaluddin.

Khairy, bersama bekas ketua UMNO Selangor, Tan Sri Noh Omar dipecat daripada parti kerana didakwa mensabotaj parti semasa PRU15, manakala beberapa pemimpin dan ahli lain digantung selama enam tahun.

Kenyataan Ismail Sabri itu viral sejak beberapa hari lalu kerana beliau dilihat mempersoalkan secara terbuka berhubung keputusan ‘pembersihan’ broker-broker Perikatan Nasional (PN) dalam UMNO pada 27 Januari lalu.

Tindakan Ismail Sabri itu ibarat menambah duri dalam daging UMNO yang telah lama bernanah berikutan sikap pemimpin yang khianat terhadap parti.

Ibarat menepuk air di dulang terpecik ke muka sendiri, apabila beliau mengatakan pemecatan Khairy mengurangkan undi Melayu kerana Ismail Sabri sebagai poster boy BN pada PRU lalu, beliau sendiri gagal menarik undi Melayu.

Sebagai ahli Majlis Kerja Tertinggi (MKT) adalah tidak wajar membuka pekung seperti itu, seolah curang kepada sumpah jawatannya terhadap parti.

Malah, namanya turut disebut-sebut sebagai pengkhianat dalam London Move yang bersekongkol dengan PN untuk jatuhkan Presiden UMNO.

Sikap talam dua mukanya terserlah ketika usul tiada pertandingan dua jawatan penting UMNO, beliau bangun berdiri memberi sokongan, namun sebaik sahaja lensa media dihalakan ke wajahnya beliau menyatakan sebaliknya iaitu tidak setuju.

Sepatutnya beliau disenaraikan untuk dipecat, namun kerana jasanya kepada UMNO menyebabkan kedudukannya dikekalkan.

Ismail Sabri juga wajar beri penerangan kepada akar umbi ahli UMNO kedudukan sebenar selepas parti ini dibersihkan daripada pengkhianat, namun ia tidak dilakukan.

Bukannya memberi gambaran seolah-olah UMNO belum dibersihkan, secara mata kasar beliau beri sokongan kepada BN tetapi berkempen memburukkan UMNO.

Seperti kisah serigala yang tidak dapat makan buah anggur manis yang terletak atas pokok dan tidak tercapai olehnya.

Jadi dia beritahu serigala yang lain jangan makan anggur ini kerana ianya masam dan dicadangkannya agar ia ditebang dan digantikan pokok yang baru.

Ismail Sabri didakwa mewujudkan kumpulan berhaluan kiri dalaman UMNO dengan puak yang sudah dipecat dan digantung seperti Noh.

Noh meramalkan UMNO kalah dalam Pilihan Raya Negeri (PRN) terutama di Selangor sedangkan ia kenyataan tidak wajar dikeluarkan oleh bekas Pengerusi Perhubungan UMNO Selangor.

Kenyataan memburukkan kepimpinan UMNO secara terbuka kepada khalayak tidak akan memberi kebaikan kepada mana-mana pihak.

Noh juga diharap menilai semula diri sendiri, dan pengkhianatan beliau perlu dihukum oleh akar umbi UMNO pada PRN nanti.

Akar umbi yang tidak tahu akan mencemuh, yang tahu kebenaran pula akan berdiam dan isu yang sama akan berulang, tanpa tahu ke mana hala tuju perjuangan asal parti keramat Melayu ini.

Sebaik-baiknya kepimpinan UMNO mengambil iktibar kepimpinan parti lain seperti DAP.

Daripada ahli yang sedikit ketika ditubuhkan pada 1965, daripada hanya sembilan kerusi Parlimen dimenanginya pada tahun 1969, kini berjaya peroleh 40 kerusi Parlimen pada PRU15 lalu.

Walaupun mereka tidak menerima jawatan menteri Kabinet lebih daripada sepatutnya namun mereka fokus dengan matlamat perjuangan parti mereka.

Tidak dengar sebarang gerakan pintu belakang untuk menjatuhkan Presiden, setiap keputusan parti mereka akur.

Dalam saat UMNO masih alpa tentang ketidakpuasan hati terhadap pucuk pimpinan DAP sudah berada di puncak menjadi kerajaan pada tahun 2018 dan mengulangi kedudukan sejak 2022.

Kesimpulannya, kejatuhan parti terbesar Melayu ini bukanlah berpunca dari orang luar tetapi berpunca daripada sikap pentingkan diri ahli parti yang mengajak kepada perpecahan.

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Tun Puteh Wanti

View all posts

View all posts


Isham terima mandat dan restu bekas MB Selangor

CYBERJAYA: Calon BN Parlimen Shah Alam, Isham Jalil mengesahkan beliau menerima mandat dan restu untuk bertanding Pilihan Raya Umum ke-15 (PRU15) daripada Bekas Menteri Besar Selangor ke-11, Tan Sri Muhammad Muhd Taib atau lebih dikenali sebagai Mat Taib.

Beliau yang juga merupakan Ahli Majlis Kerja Tertinggi (MKT) UMNO memaklumkan perkara tersebut menerusi siaran langsung Facebooknya ketika sedang dalam perjalanan ke mesyuarat di Bangunan UMNO Bahagian Shah Alam pada hari ini.

Dalam siaran tersebut, katanya beliau dimaklumkan bahawa Majlis Bekas Wakil Rakyat (Mubarak) Selangor dan Persatuan Veteran UMNO Selangor telah mencadangkan namanya sebagai calon BN di Shah Alam.

“Saya sudah jumpa sebelum ini orang-orang lama di Shah Alam, sebelum itu saya jumpa bekas Menteri Besar Selangor, Tan Sri Mat Taib.

“Beliau jemput saya datang rumahnya, saya sudah jumpa beliau, dan pagi tadi beliau WhatsApp saya, terima kasih Tan Sri, Tan Sri ucap tahniah dan memaklumkan yang mereka mencadangkan nama saya, dan saya amat-amat terharu,” ujarnya.

Tambahnya, beliau turut menerima sokongan daripada veteran Mubarak Selangor, Datuk Salamon Selamat iaitu seorang tokoh dan nama besar semasa UMNO kuat di Shah Alam dulu.

Dalam siaran tersebut, beliau turut berkongsikan apa yang ingin ditawarkan kepada rakyat Shah Alam, antaranya ialah memberi tumpuan terhadap politik positif, meningkatkan pertumbuhan ekonomi dan menjaga alam sekitar.

Sementara itu, Ketua UMNO Bahagian Shah Alam, Azhari Shaari memaklumkan bahawa Isham menerima sokongan penuh daripada UMNO Bahagian Shah Alam untuk PRU15.

Beliau yang telah mempengerusikan mesyuarat diantara GAVEMS Shah Alam dan Pasukan Pengurusan PRU15 UBSA/BN Shah Alam, berkata demikian menerusi hantaran di Facebooknya.

“Alhamdullilah UMNO Bahagian Shah Alam dan BN Shah Alam menyokong penuh dan memberi komitmen sepenuhnya membantu calon P108 Saudara Isham Jalil bagi memenangi Parlimen Shah Alam,” katanya.

Author

Faridah Amiratul

View all posts

View all posts


Digigit buaya ketika ambil wuduk

KUALA TERENGGANU: Seorang lelaki warga emas berdepan detik cemas apabila tangan kanannya digigit seekor buaya di sebuah kawasan paya berhampiran Padang Papan di Manir dekat sini, petang Jumaat lepas.

Dalam kejadian pada pukul 7.25 malam itu, mangsa, Che Man Zakaria, 61, yang juga peniaga ikan darat menerima 12 jahitan akibat digigit reptilia tersebut.

Menurutnya, sebelum kejadian dia bersama beberapa rakannya memasang lukah untuk menangkap ikan darat di paya itu.

“Saya baru sahaja selesai menangkap ikan darat di paya itu dan ingin solat Maghrib terlebih dahulu sebelum pulang ke rumah.

“Ketika mengambil wuduk dalam keadaan mencangkung, tiba-tiba muncul seekor buaya sepanjang kira-kira dua meter menyambar tangan kanan saya.

“Kejadian itu menyebabkan saya terjatuh ke dalam paya. Kawan-kawan saya yang tidak sedar kejadian itu, bertanya kenapa saya terjun, saya cakap bukan saya terjun tetapi ada buaya sambar tangan,” katanya seperti dilapor Utusan hari ini.

Katanya setelah menggigit tangannya reptilia itu terus menghilangkan diri di dalam paya dan tidak lagi timbul walaupun dia dan rakan-rakan cuba mencari haiwan itu.

Che Man berkata dalam keadaan berlumuran darah, beliau menggagahkan diri menunggang motosikal pulang ke rumahnya yang terletak kira-kira lima kilometer dari lokasi kejadian untuk mendapatkan bantuan ahli keluarga.

Susulan kejadian, anaknya membawa dia ke Klinik Kesihatan Manir sebelum dikejarkan ke Hospital Sultanah Nur Zahirah di sini untuk menerima rawatan.

Bapa kepada 10 anak itu memberitahu sebelum ini beliau pernah tersempak dengan buaya di kawasan paya berkenaan namun kejadian pada petang Jumaat itu adalah kali pertama haiwan itu menyambarnya.

“Saya percaya ada lagi dua atau tiga ekor buaya di kawasan paya itu. Mungkin reptilia itu terlepas masuk dari Sungai Nerus akibat banjir Disember lepas,” ujarnya.

Author

Diyana Rahip

View all posts

View all posts


PRK Pelangai: Saingan 3 penjuru antara BN, PN dan calon bebas

BENTONG: Pilihan Raya Kecil (PRK) Dewan Undangan Negeri (DUN) Pelangai menyaksikan pertembungan tiga penjuru antara Barisan Nasional (BN), Perikatan Nasional (PN) dan calon bebas.

BN diwakili Datuk Amizar Abu Adam; PN, Kasim Samat manakala Bebas, Haslihelmy DM Zulhasli.

Pegawai Pengurus PRK DUN Pelangai, Datuk Mohammad Shahid Ismail yang mengumumkan pencalonan pada pukul 10.16 pagi berkata, kesemua tiga kertas penamaan calon telah diterima.

“Saya telah meyemak kertas penamaan dan setelah selesai, saya berpuas hati tiada calon ditolak penamaan dengan ini saya umun calon sah bertanding.

“Mereka ialah Datuk Amizar Abu Adam calon BN pada pukul 9.01 pagi, Kasim Samat, (PN) pada pukul 9.02 pagi dan Haslihelmy DM Zulhasli (Bebas) pada pukul 9.08 pagi,” katanya di pusat penamaan calon di Dewan Orang Ramai Felda Kemasul di sini hari ini.

PRK Pelangai akan diadakan pada 7 Oktober ini susulan kematian penyandangnya, Datuk Seri Johari Harun, 53, dalam nahas pesawat terhempas di Shah Alam, Selangor pada 17 Ogos lepas.

Seramai 16,456 pengundi layak menunaikan tanggungjawab masing-masing dalam PRK itu termasuk 36 anggota polis dan tiga Pengundi Tidak Hadir Luar Negara. – Kosmo!

Author

Media Variasi

View all posts

View all posts


Lebih 2.97 juta pengguna muat turun, daftar MyJPJ

KOTA BHARU: Sebanyak 2.971 juta pengguna kenderaan sudah memuat turun dan mendaftar melalui aplikasi MyJPJ sejak diperkenalkan pada 10 Feb lepas, kata Ketua Pengarah Jabatan Pengangkutan Jalan (JPJ), Datuk Zailani Hashim.

Beliau berkata, sehingga kini JPJ masih mempromosikan kaedah tersebut bagi membolehkan pengguna kenderaan mendaftar melalui aplikasi berkenaan.

“Setakat ini usaha berjalan lancar dan saya menyeru seluruh masyarakat supaya turut sama memuat turun aplikasi ini untuk memudahkan urusan.

“Sekarang ini kita pamerkan untuk membiasakan masyarakat mengenai MyJPJ digital dan menjelang pertengahan tahun ini aplikasi ini akan dinaik taraf untuk menunjukkan dan memperbaharu lesen,” katanya.

Beliau berkata demikian pada sidang media selepas Majlis Berbuka Puasa Bersama 40 Anak Yatim dan Asnaf yang turut dihadiri Pengarah JPJ Kelantan Mohd Misuari Abdullah, di sini malam tadi.

Mengulas lanjut, Zailani berkata, usaha pendigitalan itu dilakukan kumpulan teknologi maklumat JPJ sendiri tanpa sebarang konsultan.

“JPJ akan menggunakan alat Smart Management Enforcement Device (SMED) bagi mereka yang ada isu berhubung ketiadaan liputan Internet dan kesukaran penggunaan telefon.

“Bagi pemandu yang mempunyai masalah untuk mempamerkan lesen memandu dan cukai jalan digital, kita akan menggunakan alat SMED dengan membuat pendaftaran identiti (ID) mereka untuk mengakses lesen dan cukai jalan secara digital,” katanya.

Dalam perkembangan lain, Zailani berkata sempena Aidilfitri, jabatan itu turut membekukan cuti anggota penguatkuasanya bagi menjalankan tugas pemantauan.

“Penguatkuasaan bagi Op Raya akan bermula sebelum, semasa dan selepas Aidilfitri dalam memastikan pengguna jalan raya mematuhi peraturan bagi mengelak berlaku banyak kemalangan.

“Pengguna juga perlu merancang jadual perjalanan terutama mereka yang akan pulang ke Kelantan, yang kita jangka akan berlaku kesesakan di Gua Musang susulan penutupan jalan bagi kerja pemasangan cerucuk jambatan Projek Lingkaran Tengah Utama (LTU) pakej 3B dan 3C,” katanya.

Beliau berharap pengguna jalan raya tidak hanya bergantung kepada laluan berkenaan kerana masih ada beberapa pilihan laluan untuk masuk ke Kelantan bagi mengelak kesesakan. – BERNAMA


Kenderaan bateri elektrik: TESLA buka ibu pejabat di Malaysia

KUALA LUMPUR: Kementerian Perdagangan Antarabangsa dan Industri (MITI) telah meluluskan permohonan TESLA untuk mengimport kenderaan bateri elektrik (BEV) ke Malaysia.

Dalam merealisasikan objektif ini, TESLA akan membuka sebuah ibu pejabat di Malaysia, memperkenalkan Pusat Pengalaman dan Pusat Servis TESLA serta mewujudkan rangkaian pengecas Superchargernya di Malaysia.

Kehadiran TESLA di Malaysia dijangka mewujudkan peluang pekerjaan yang mampu menawarkan gaji lebih baik bagi segmen BEV dan meningkatkan penyertaan syarikat tempatan dalam ekosistem TESLA di peringkat domestik dan global.

“Kami gembira dengan keputusan TESLA untuk turut serta dalam ekosistem kenderaan elektrik (EV) di Malaysia. Ini membuktikan keyakinan TESLA terhadap asas ekonomi dan persekitaran perniagaan yang kondusif di Malaysia,” kata menteri Tengku Datuk Seri Zafrul Aziz dalam satu kenyataan.

Beliau berkata, walaupun telah banyak jenama global utama memilih untuk melabur di Malaysia, MITI dan agensinya akan terus meningkatkan usaha dalam menambah kemudahan menjalankan perniagaan, sambil terus menaikkan profil Malaysia sebagai negara properdagangan, proindustri dan propelaburan

“Kami juga akan memanfaatkan ekosistem elektrik dan elektronik secara strategik bagi menjadikan Malaysia sebagai destinasi pelaburan pilihan bagi teknologi berkaitan mobiliti elektrik,” tambah Tengku Zafrul.

Sementara itu, kemasukan TESLA telah dipermudahkan oleh MITI melalui pengenalan inisiatif BEV Global Leaders bagi tujuan membantu meningkatkan permintaan BEV dalam pasaran tempatan dan menggalakkan pembangunan keseluruhan ekosistem untuk menyokong penggunaan BEV.

“Di samping itu, inisiatif ini bertujuan untuk mendapatkan pelaburan daripada syarikat pengeluar BEV global terkemuka di Malaysia. TESLA ialah pemohon pertama inisiatif oleh MITI ini,” menurut kementerian itu. – BERNAMA

Author

MEDIAVARIASI

View all posts

View all posts


Annuar Zaini mohon maaf kepada Setiausaha Bersatu Perak

CYBERJAYA: Ahli Dewan Negara Perak, Tan Sri Mohd Annuar Zaini memohon maaf kepada Bersatu Perak atas kekhilafannya yang mendakwa parti itu berebut jawatan Menteri Besar dengan PAS serta mahu keluar daripada Perikatan Nasional (PN).

Malahan, beliau mengakui menulis perkara tidak sahih dalam sebuah kumpulan aplikasi WhatsApp berhubung perkara itu yang kemudian ditularkan.

“Kpd (Kepada) Dato Zainol Fadzil saya sangat mohon maaf kerana memasukkan elemen tidak sahih yang disampaikan kpd saya.

“Saya mohon maaf di atas kesilapan fakta tersebut,” kata beliau seperti dilapor Berita Harian pada Selasa malam.

Terdahulu, Setiausaha Bersatu Perak, Datuk Zainol Fadzi Paharuddin menyatakan tiada Ahli Dewan Undangan Negeri (ADUN) Bersatu mengeluarkan kenyataan seperti didakwa.

Tegasnya, pihaknya tidak mahu mengulas tetapi kenyataan itu menjadi tular sekali gus menjatuhkan kredibiliti parti berkenaan.

Author

Diyana Rahip

View all posts

View all posts


Isu projek tebatan banjir RM2 bilion dibangkit untuk dapat penjelasan

KUALA LUMPUR: Isu kelulusan projek tebatan banjir bernilai RM2 bilion secara rundingan terus dalam tempoh kerajaan sementara dibangkitkan bagi mendapatkan penjelasan daripada bekas Menteri Alam Sekitar dan Air, Datuk Seri Tuan Ibrahim Tuan Man.

Timbalan Presiden PKR, Rafizi Ramli menegaskan beliau juga mengetengahkan isu itu untuk tujuan perhatian umum serta wacana awam yang sihat.

Berdasarkan pernyataan pembelaan yang difailkan di Mahkamah Tinggi di sini pada 28 Disember tahun lepas, Rafizi mendakwa kenyataan yang dibuat semasa dua sidang media di Ibu Pejabat PKR di Petaling Jaya, Selangor pada 7 dan 9 November tahun lalu, bukan fitnah atau dilakukan dengan niat jahat.

“Niat sebenar saya membuat kenyataan media tersebut adalah untuk menjemput atau mendorong plaintif (Tuan Ibrahim) agar memberi penjelasan berkenaan kenyataan media tersebut atau membawa isu mengenai ketelusan pihak berkuasa dalam penganugerahan kontrak pelaksanaan projek-projek kepada perhatian umum.

“Atau untuk menyedarkan rakyat mengenai pengurusan perolehan kerajaan dalam tempoh caretaker (kerana pada waktu itu kerajaan yang ada hanyalah sebuah kerajaan sementara). Isu mengenai ketelusan dalam perbelanjaan dana awam merupakan isu berkepentingan awam,” dakwa Rafizi.

Ahli Parlimen Pandan itu turut mendakwa beliau memperoleh maklumat bahawa terdapat komunikasi serta proses pemberian projek tertentu di bawah Kementerian Alam Sekitar dan Air (KASA) kepada Mangkubumi Sdn Bhd.

Sehubungan itu, katanya Tuan Ibrahim sebagai Menterinya ketika itu dan selaku plaintif seharusnya menyahut cabaran untuk memberi penjelasan berhubung isu berkenaan.

Tambah beliau, pihak yang mendapat faedah daripada kenyataan medianya adalah rakyat dan pembayar cukai dan adalah salah bagi Tuan Ibrahim melihat semua itu dari sudut pandangan yang sempit seolah-olah itu adalah isu peribadi di antara beliau dan Tuan Ibrahim atau PAS.

Tuan Ibrahim dalam jawapan kepada pembelaan antara lain menegaskan Rafizi membuat dakwaan palsu atas kapasitinya sebagai ahli politik dan calon Ahli Parlimen Pandan semasa tempoh berkempen Pilihan Raya Umum ke-15 dan menjadikan kenyataan fitnah itu sebagai bahan kempen pilihan raya.

Peguam Yusfarizal Yussoff mewakili Tuan Ibrahim ketika dihubungi berkata pengurusan kes ditetapkan pada 31 Mac ini.

Dalam saman yang difailkan pada 17 Nov tahun lepas, Tuan Ibrahim antara lain mendakwa kenyataan fitnah itu membawa maksud dalam tempoh kerajaan sementara, terdapat rundingan, perbincangan dan usaha melibatkan plaintif giat dijalankan bagi meluluskan projek bernilai RM2 bilion kepada syarikat Mangkubumi  secara rundingan terus untuk kerja-kerja rancangan tebatan banjir Sungai Langat. – BERNAMA


Wisma Putra sahkan penuntut Malaysia ditahan pihak berkuasa Mesir

PUTRAJAYA: Kementerian Luar Malaysia (Wisma Putra) mengesahkan seorang mahasiswa Universiti Al Azhar warganegara Malaysia telah ditahan oleh pihak berkuasa Mesir.

Menurut kenyataan Wisma Putra yang dikeluarkan pada Ahad malam, Kedutaan Besar Malaysia di Kaherah sedang berhubung rapat dengan pihak berkuasa Mesir untuk mendapatkan makumat lanjut mengenai kes itu.

Wisma Putra akan terus memantau perkembangan kes itu menerusi kedutaannya dan akan menghulurkan bantuan konsular yang sewajarnya kepada mahasiswa berkenaan. – BERNAMA


UCL: RB Leipzig tumbangkan Real Madrid

RB LEIPZIG mencipta kejutan dengan menewaskan juara bertahan, Real Madrid 3-2 dalam perlawanan Liga Juara-Juara Eropah (UCL) 2022/2023, di Leipzig, awal pagi tadi.

Kemenangan tersebut meleburkan rekod tanpa kalah Real Madrid dalam saingan peringkat kumpulan musim ini dengan Madrid beraksi tanpa beberapa pemain tonggak iaitu pemenang Ballon d’Or, Karim Benzema, Luka Modrid, Dani Cavarjal dan Fadi Valverede.

Gol pertama Leipzig hadir di minit ke-13 melalui jaringan Josko Gvardiol dan Christopher Nkuku menjaring gol kedua lima minit kemudian untuk meletakkan pasukan tuan rumah mendahului 2-0.

Penyerang muda, Vinicius Junior merapatkan kedudukan sebelum separuh masa pertama berakhir.

Leipzig kembali melebarkan jaringan menerusi Timo Werner pada minit ke-81 manakala Rodrygo menjadikan kedudukan 3-2 hasil sepakan penalti pada babak akhir perlawanan.

Kemenangan itu membawa Leipzig di kedudukan kedua dalam kumpulan dengan kutipan sembilan mata, sementara Real Madrid yang sudah layak awal ke pusingan kalah mati kekal di tangga pertama dengan 10 mata.

Kelab dari Jerman itu memerlukan sekurang-kurangnya keputusan seri dalam perlawanan menentang Shakhtar Donetsk di minggu hadapan untuk mengiringi Real Madrid ke kelompok 16 terbaik.

Author

Mohamad Fitri Hazim Hazam

View all posts

View all posts


Hilang 3 hari, Amrullah dan Najmi ditemukan lemas

TUMPAT: Mayat lelaki dan kanak-kanak yang dilaporkan hilang petang kelmarin selepas terjatuh dari bot ditemui terapung di Sungai Kelantan di Kampung Pasir Pekan Hulu, hari ini.

Mangsa, Amrullah Fitri Afendi, 10, ditemui jam 8.15 pagi tadi dalam jarak 900 meter dari pusat kawalan tempat kejadian (PKTK) manakala bapa saudaranya, Wan Muhamad Najmi Wan Taib, 30, pula di bawah jambatan Sultan Yahya Petra, tidak jauh dari mangsa pertama dijumpai.

Ketua Polis Daerah Tumpat, Asisten Komisioner Amran Dolah, berkata jasad kedua-dua mangsa ditemui terapung sebelum diselamatkan pihak berkuasa.

“Mayat kanak-kanak lelaki ditemui di tebing sungai manakala bapa saudaranya pula di tengah sungai iaitu bawah jambatan dengan jarak kira-kira 1.1 kilometer dari PKTK.

“Kedua-dua mangsa dibawa ke Hospital Tumpat untuk proses bedah siasat dan misi mencari serta menyelamat ditamatkan,” katanya seperti dilapor Berita Harian.

Sementara itu, bapa Amrullah, Afendi Ismail, 43, meluahkan rasa syukur atas penemuan anak lelaki dan adik iparnya itu selepas tiga hari hilang di sungai.

Afendi, 43, berkata, sejak kehilangan kedua-dua ahli keluarganya itu, solat hajat tidak henti dibuat sama ada membabitkan keluarga, penduduk kampung atau sekolah anaknya itu.

“Laungan azan juga sentiasa dibuat di tebing sungai dengan harapan Abang Ngah (Amrullah) dan Najmi ditemukan walau dalam apa jua keadaan.

“Doa kami akhirnya termakbul apabila pagi ini mereka berdua ditemui selepas kelihatan terapung di permukaan sungai dalam jarak yang tidak jauh antara satu sama lain.

“Kami reda menerima takdir ini, walau ditemukan dalam keadaan tidak bernyawa, sekurang-kurangnya mereka berdua ada pusara,” katanya.

Afendi berkata, dia dan isteri, Wan Norhasliza Wan Taib, 41, reda dengan kehilangan satu-satunya anak lelaki mereka dan jenazah akan disemadikan di kampung mereka iaitu Tanah Perkuburan Islam Kampung Patek, Kadok, Kota Bharu.

Dalam kejadian kira-kira jam 6.45 petang kelmarin, enjin bot yang dinaiki sepasang suami isteri, Nor Awadah Sulong, 30, dan Wan Muhamad Najmi Wan Taib, 30, anak perempuan mereka, Wan Nur Ameena Wan Muhamad Najmi, 14 bulan serta anak saudara, Amrullah Fitri Afendi, 10, tiba-tiba mati menyebabkan tiga daripada mereka terpelanting dan terjatuh ke dalam sungai.

Nor Awadah ditemui lemas manakala suami dan anak saudaranya masih hilang dan anak perempuannya pula selamat.

Jenazah Nor Awadah dikebumikan di Tanah Perkuburan Islam Kampung Kutan Sungai, petang semalam manakala Najmi juga akan disemadikan bersebelahan pusara isterinya sebaik selesai bedah siasat.

Authors

Media Variasi

View all posts

Diyana Rahip

View all posts

View all posts

View all posts


Kategori tauliah punca lambakan pendakwah ‘cap ayam’, ustaz jadian

KUALA LUMPUR: Pendedahan isu kegagalan pendakwah terkenal yang juga bapa rapper, Altimet dalam membayar mutaah bekas isteri sejak tujuh tahun lalu, membongkar status sijil pentauliahannya yang dipercayai meragukan.

Norlina A memberitahu, sijil tauliah diperoleh bekas suaminya, Syed Abdul Rahman Syed Ali Alhadad, meragukan kerana tidak pernah melihat pendakwah itu mengikuti program pengajian bidang agama secara formal sebelum dia diberi tauliah.

Dalam profil LinkedIn Syed Abdul Rahman, kemahiran beliau disenaraikan dalam bidang pesawat dan kejuruteraan, bukan mengikuti mana-mana pengajian agama.

Syed Abdul Rahman bekerja sebagai seorang jurutera syarikat penerbangan sepanjang tempoh perkahwinan sejak 1988.

Jelas Noralina A, pada 1997, bekas suami berubah penampilan dan perwatakan sejak pulang dari Yaman setelah sebulan lebih berada di sana.

“Dia ke Yaman, katanya ada guru atau murabbi dari keturunan nasab yang mewariskan ilmu kepada pewaris yang mempunyai keturunan sama.

“Pada 2017 dia mohon tauliah daripada JAIS baru saja ‘renew’ sampai 2025, tetapi setahu saya yang berkahwin dengannya sejak 35 tahun, dia tidak pernah ikuti pengajian agama secara formal tiba-tiba dapat tauliah jadi pendakwah dan digelar ustaz.

“Isu nasional di sini, adalah sangat mudah JAIS beri tauliah tanpa siasat latar belakang kelayakan seseorang,” katanya kepada MEDIA VARIASI.

Berdasarkan siasatan MEDIA VARIASI ke laman sesawang JAIS, jelas menyatakan kriteria untuk mendapatkan tauliah mesti ada kelayakan bidang pengajian agama yang diiktiraf dan terdapat empat kategori.

“Antara kategorinya adalah D1 : Tauliah Ceramah, D2: Tauliah Mengajar Fardhu Ain, D3: Tauliah Mengajar Al Quran dan D4: Tauliah Khas.

“Kategori tauliah Syed Abdul Rahman adalah kategori lain-lain yang tiada dalam mana-mana kategori tertera di laman web.

“Kategori ini tidak memiliki huraian yang jelas menyebabkan ramai ‘ustaz jadian’ dan pendakwah tauliah tanpa kelayakan wujud,” katanya.

Seorang pendakwah yang memiliki tauliah dan kelulusan agama namun enggan mendedahkan namanya berkata, Malaysia paling ramai melahirkan pendakwah dan ‘ustaz cap ayam’ yang tidak berkualiti.

“Inilah kepincangan sistem tauliah yang ada sekarang. Ia jadi masalah sebab di bawah bidang kuasa negeri.

“Mesti ada satu akta khas di peringkat pusat untuk mengambil tindakan terhadap golongan ada tauliah tanpa kelayakan agama atau kelulusan pengajian yang diiktiraf kerajaan,” katanya.

Beliau juga mendedahkan, lambakan ustaz palsu ini bukan baharu, tetapi malapetaka yang sudah lama membarah dalam masyarakat.

Tambahnya, sekadar mengikuti dan menganjurkan majlis ilmu tidak melayakkan seseorang menjadi guru agama atau pendakwah.

“Sekadar membaca dan guna pakai kitab-kitab karangan warisan agak membahayakan sebab tafsiran yang berlandaskan ilmu setengah masak ini adalah bahaya dan kemungkinan besar adalah salah,” katanya.

MEDIA VARIASI sebelum ini melaporkan pendakwah terkenal yang juga bapa kepada rapper tersohor negara, Altimet, dipercayai masih gagal membayar mutaah kepada bekas isterinya selepas perintah Mahkamah Syariah Shah Alam dikeluarkan tahun lalu.

Tuntutan mutaah berjumlah RM28,900 itu telah dibuat oleh bekas isterinya, Norlina A.

Difahamkan, pendakwah itu memiliki tauliah dan banyak berceramah mengenai aspek kekeluargaan dalam Islam.

Author

Tun Puteh Wanti

View all posts

View all posts


Usah berkira beli Batik Malaysia, nilai setanding usaha

KUALA LUMPUR: Harga batik Malaysia lebih tinggi berbanding batik Indonesia kerana ia dihasilkan menggunakan titik peluh sendiri bukan menggunakan bantuan mesin.

Perbezaan harga setanding usaha namun lebih berharga jika rakyat di tanah air sendiri yang menghargai keindahan dan keaslian batik Malaysia.

Ibarat hujan emas di negeri orang, hujan batu di negeri sendiri, sebaik-baik negeri orang tidaklah sebaiknya daripada negeri sendiri.

Menurut sejarah orang lama, batik adalah himpunan kata asal daripada baju tiga kuasa, dijadikan pemakaian yang diusahakan orang Melayu tidak lama dahulu.

Baju tiga kuasa iaitu bermaksud tiga fungsi kuasa kepada pemakainya sama ada raja, panglima atau rakyat.

Selain berfungsi sebagai pemakaian menutup badan, si pemakai akan menterjemahkan setiap corak batik dalam kehidupan harian iaitu pemilihan corak mempamerkan peribadi seseorang.

Sebagai contoh, orang yang memiliki watak sederhana biasanya memilih corak yang lebih halus, tidak terlalu menonjol.

Berbanding orang yang berperwatakkan agresif, berkeyakinan akan memilih corak atau motif lebih menyerlah dan berani.

Dalam pada itu, Penolong Pegawai Ehwal Ekonomi Kraftangan Malaysia cawangan Selangor dan Wilayah Persekutuan, Zuridah Zainal Abidin berkata, pihaknya sentiasa mempunyai jadual yang padat dalam mempromosi kesedaran batik Malaysia supaya lebih dikenali dan lebih dihargai oleh rakyat dalam negara sendiri.

Ini berikutan, katanya, pihaknya menerima banyak kritikan mengenai harga batik Malaysia yang terlalu mahal berbanding batik di negara jiran.

Katanya, ia berpunca kerana kurang pengetahuan mengenai asal usul batik Malaysia, malah tidak tahu pembuatan batik tempatan ini lebih unik.

“Sebenarnya, kita memang akan selalu bertanya pengunjung adakah mereka boleh membezakan batik Malaysia dengan batik luar.

“Kita akan beritahu pada mereka bahawa, batik Malaysia menggunakan teknik blok, ikat celup dan canting jika dibandingkan dengan batik luar, banyak menggunakan ‘printing’ sahaja dan kosnya murah.

“Kita ada teknik, lebih rumit tetapi unik, sebab itu mereka pertikai kenapa batik Malaysia harga mahal,” katanya kepada MEDIA VARIASI.

Beliau berkata demikian pada program promosi kempen Membeli Barangan Buatan Malaysia dengan tema Ini Batik Malaysia hasil kerjasama Kraftangan Selangor dan Kementerian Perdagangan dan Hal Ehwal Pengguna (KPDNHEP) di Publika, di sini.

Seramai 30 usahawan tempatan daripada pelbagai negeri membabitkan merangkumi 19 daripada perniagaan batik dan tekstil, aneka kraf (8), hasil tanah (2) dan logam (1).

Sementara itu, Zuridah berkata, pihaknya mahu terus berusaha memartabatkan batik Malaysia dan rakyat menerima hasil usaha produk tempatan sendiri.

“Inilah batik Malaysia, kita beri pendedahan pasa orang awam membezakan batik Malaysia dan batik luar.

“Walaupun kita adakan di kawasan elit, tetapi kita masih dapat permintaan untuk mempromosi kraftangan kita di beberapa pusat beli-belah di tempat lain,” katanya.

Author

Tun Puteh Wanti

View all posts

View all posts


Hanya remaja lahir tahun 2007 dipanggil PLKN 3.0

CYBERJAYA: Hanya remaja yang lahir pada 2007 akan dipanggil menjalani Program Latihan Khidmat Negara (PLKN) 3.0 sekiranya dilaksanakan pada tahun depan.

Kementerian Pertahanan (Mindef) berkata, pelatih program itu akan dipilih mengikut tahun kelahiran dan ada garis permulaan tahun kelahiran tertentu bagi pelatih untuk memulakan PLKN 3.0.

“Sekiranya pelatih yang dipilih tidak dapat menyertai latihan khidmat negara atas sebab yang dibenarkan, mereka boleh memohon penangguhan. Had maksimum untuk menjadi pelatih adalah sehingga berusia 35 tahun.

“Mindef turut berharap penjelasan ini dapat menyelesaikan kekeliruan dan kegusaran orang awam mengenai penetapan umur pelatih PLKN3.0,” katanya dalam kenyataan pada Jumaat.

Terdahulu, Mindef memaklumkan dalam kenyataan itu bahawa, kerajaan bersetuju untuk memperkenalkan semula PLKN dengan kaedah baharu selaras dengan Akta Latihan Khidmat Negara 2003 (Akta 628).

Baru-baru ini, tular di media sosial apabila ada pihak membuat ciapan dengan mendakwa, peserta yang akan dipilih menyertai PLKN untuk fasa baharu adalah individu dalam kalangan belia berusia 16 hingga 35 tahun.

Terdahulu, dilaporkan pelaksanaan semula PLKN yang dimansuhkan pada 2018 akan membabitkan dua fasa.

Menteri Pertahanan, Datuk Seri Mohamad Hasan dilapor berkata, Fasa 1 membabitkan pelajar Tingkatan Empat melalui silibus Kementerian Pendidikan (KPM) yang mengandungi silibus kokurikulum seperti kadet polis, bomba dan pengakap akan diperkasakan pada peringkat itu.

Mohamad juga dilapor berkata, pelajar Tingkatan Lima yang dikecualikan untuk menjalankan latihan di Fasa 1 bagi memberi laluan kepada mereka melakukan persediaan menempuhi peperiksaan Sijil Pelajaran Malaysia (SPM) pula akan menyertai Fasa 2 di kem latihan tentera wataniah sedia ada.

Author

Fazleen Safina Abd Jamil

View all posts

View all posts


Malaysia bukan tempat pemimpin gondol kekayaan – PM Anwar

KUALA LUMPUR: Kerajaan akan terus memperkasa usaha untuk meningkatkan lagi keyakinan pelabur luar dengan mengamalkan tadbir urus yang baik, bebas rasuah dengan memastikan Malaysia bukan tempat untuk pemimpinnya menggondol kekayaan.

Perdana Menteri, Datuk Seri Anwar Ibrahim berkata, ini memandangkan kerajaan telah mendapat senarai pelabur dari negara seperti Eropah, Amerika Syarikat, China, India serta beberapa negara sekitar Asia yang akan datang dan melihat sendiri perkembangan di Malaysia khususnya dari aspek ekonomi.

“Kita harap ada tumpuan baharu yang boleh meningkatkan dan memacu pertumbuhan ekonomi lebih meyakinkan. Ini perlu kerana Malaysia adalah negara perdagangan yang selama ini mencatat kadar pertumbuhan ekonomi berdasarkan usaha kita menerima pelaburan domestik dan luar negara.

“Selain kestabilan politik dan tadbir urus yang baik, langkah lain yang harus diambil ialah dengan usaha mempercepat proses kelulusan dengan menjamin bahawa Malaysia ini bukan tempat pemimpin-pemimpin menggondol kekayaan, bukan mencari helah menerima komisen,” kata beliau.

Perdana Menteri berkata demikian ketika menyampaikan amanat pada program Munajat Ambang Tahun Baharu 2023 yang disiarkan secara langsung menerusi saluran stesen televisyen tempatan malam ini.

Anwar turut mengingatkan agensi kerajaan supaya mengamalkan budaya kesederhanaan dan mengelakkan pembaziran selain akan terus memantau semua syarikat berkaitan kerajaan (GLC) termasuk perbelanjaan mereka.

Selain itu, Perdana Menteri tidak mahu slogan ‘anjakan paradigma’ yang sering dilaung-laungkan tidak diterjemah dengan sebetulnya terutama dalam aspek pembangunan yang melibatkan kesejahteraan rakyat di peringkat akar umbi.

“Kita akan dengan teruskan pembangunan tetapi jangan kita remehkan, jangan abai nasib dan kedudukan mereka di peringkat bawah, itu konsep pembangunan yang tertera dalam al-Quran, konsep pembangunan  fizikal tidak boleh terlepas daripada nilai hidup, akhlak dan ketakwaan,” katanya.

Sementara itu, bagi menangani isu perkauman sempit dan agama yang menghukum tanpa berlandaskan fakta, Perdana Menteri berkata Kerajaan Perpaduan akan memperhebat aktiviti imarah, pengajian dan latihan di masjid-masjid bagi anak muda.

Beliau juga mahu ada peningkatan kefahaman agama dalam kalangan umat Islam dan bukan Islam, bagi mengelakkan bibit-bibit Islamophobia yang tertanam sejak zaman penjajah, daripada mempengaruhi dan mengelirukan pemikiran masyarakat. – BERNAMA


Helikopter bomba jalani ujian terhempas di Subang

SUBANG: Pihak berkuasa Penerbangan Awam Malaysia (CAAM) mengesahkan insiden kemalangan helikopter jenis Leonardo S.p.A AW189, nombor pendaftaran 9M-BOF di kawasan apron UniKL MIAT Hangar dekat Lapangan Terbang Sultan Abdul Aziz Shah, di sini pada Sabtu.

Ketua Pegawai Eksekutif CAAM, Kapten Norazman Mahmud berkata, helikopter yang dikendalikan oleh Jabatan Bomba dan Penyelamat Malaysia (JBPM) itu sedang menjalani ujian penerbangan.

Menurutnya, menara kawalan trafik udara Subang menerima laporan kemalangan pada 11.52 pagi manakala Perkhidmatan Bomba dan Menyelamat Lapangan Terbang (AFRS) bertindak segera terhadap insiden terbabit.

“Terdapat tujuh penumpang termasuk juruterbang dalam helikopter terbabit dan kesemuanya dilaporkan berada dalam keadaan stabil.

“Siasatan lanjut akan dilaksanakan oleh Biro Siasatan Kemalangan Udara (BSKU) Kementerian Pengangkutan mengikut Bahagian XXVI Peraturan-peraturan Penerbangan Awam 2016,” katanya dalam kenyataan pada Sabtu.

Author

View all posts